open-index/open-wikipedia-markdown huggingface dataset:
మన్యంపులి

**మన్యంపులి** 2016 లో విడుదలైన తెలుగు డబ్బింగ్ చిత్రం. 
## కథ
పులియూర్ మ‌న్యం ప్రాంతం. అక్కడ పులులు సంచ‌రిస్తుంటాయి. ఓ పులి భారిన ప‌డి వాటి కార‌ణంగా కుమార్ (మోహన్ లాల్) తండ్రిని కోల్పోతాడు. అత‌ని చిన్నప్పుడే త‌ల్లి కూడా చ‌నిపోతుంది. త‌న త‌మ్ముడు మ‌ణిని కూడా అత‌డే పెంచి పెద్ద చేస్తాడు. త‌న తండ్రిని చంపిన పులిని త‌న బావ సాయంతో మ‌ట్టుబెడ‌తాడు. అప్పటి నుంచి పులిని వేటాడ‌టంలో ఆరితేరుతాడు. అనాథ అయిన అమ్మాయి మైనా (కమలిని ముఖర్జీ)ని పెళ్లాడుతాడు. వాళ్ల‌కి చిన్ని అనే పాప కూడా ఉంటుంది. అనుకోకుండా పాత విరోధం ఉన్న ఫారెస్ట్ రేంజ్ ఆఫీసర్ (కిశోర్‌)తో కుమార్‌కి గొడ‌వ‌లు మ‌ర‌లా తిర‌గ‌బెడుతాయి. దాంతో ఫారెస్ట్ ఆఫీస‌ర్ నుంచి అత‌నికి ఇబ్బందులు మొద‌ల‌వుతాయి.
 
స‌రిగా అదే స‌మ‌యంలో మ‌ణి స్నేహితులు ఇద్ద‌రు క‌లిసి కుమార్ కుటుంబాన్ని సిటీకి తీసుకెళ్తారు. అక్క‌డ డాడీ గిరిజ (జగపతి బాబు) ద‌గ్గ‌ర ప‌ని ఇప్పిస్తారు. సెకండాఫ్‌లో డాడీ గిరిజ పులియూర్‌లో కుమార్ కోసం తిరుగుతుంటాడు. కుమార్ ని చంపాల‌ని ప్రయ‌త్నం చేస్తాడు. డాడీ గిరిజ‌కు, కుమార్‌కు అంత వైరం ఎందుకు వ‌చ్చింది? మ‌ణి ప‌రిస్థితి ఏంటి? డాడీ గిరిజ అస‌లు ఎవ‌రు? మ‌ధ్యలో జూలీ (నమిత)కి కుమార్‌తో ఉన్న సంబంధం ఏంటి? వ‌ంటివ‌న్నీ ఆస‌క్తిక‌రంగా కథలో సాగుతాయి.

## తారాగణం
*మోహ‌న్‌లాల్‌
*క‌మ‌లినీ ముఖ‌ర్జీ
*జ‌గ‌ప‌తిబాబు
*లాల్‌
*విను మోహన్
*బాల త‌దితరులు
*కిషోర్

## సాంకేతికవర్గం
*స‌మ‌ర్పణ: తోమిచ‌న్ ముల్క‌పాదమ్‌
*నిర్మాణ సంస్థ: శ్రీ స‌ర‌స్వ‌తి ఫిలింస్‌
*క‌థ: ఉద‌య‌కృష్ణ‌
*సంగీతం: గోపీసుంద‌ర్‌
*చాయా గ్రహ‌ణం: షాజీ కుమార్‌
*కూర్పు: జాన్ కుట్టి, షిజాస్ పి.యూన‌స్‌
*నిర్మాత: సింధూర‌పువ్వు కృష్ణారెడ్డి
*ద‌ర్శక‌త్వం: వైశాఖ్

## మూలాలు

## బయటి లంకెలు
* 
* 
వర్గం:2016 తెలుగు సినిమాలు
వర్గం:తెలుగు డబ్బింగ్ సినిమాలు
కాస్ట్యూమ్‌ కృష్ణ

**కాస్ట్యూమ్‌ కృష్ణ** (1937 - 2023 ఏప్రిల్ 2) తెలుగు సినీ నటుడు, నిర్మాత. అనేక చిత్రాలలో విలన్ గా, సహాయ పాత్రల్లో నటించాడు. ఆయన కెరీర్ లో ఎనిమిది చిత్రాలను నిర్మించాడు.

## వ్యక్తిగత జీవితం
ఆయన స్వస్థలం విజయనగరం జిల్లా, లక్కవరపుకోట.
## కెరీర్
1954లో చెన్నై వెళ్లి అసిస్టెంట్‌ కాస్ట్యూమర్‌గా సినిమారంగంలో ప్రవేశించాడు. అతి తక్కువ కాలంలోనే కాస్ట్యూమ్‌ డిజైనర్‌గా మంచి గుర్తింపు తెచ్చుకున్న ఆయన ఎన్టీఆర్‌, ఏఎన్నార్‌, చిరంజీవి లాంటి స్టార్‌ హీరోలతో పాటు వాణిశ్రీ, జయసుధ, జయప్రద, శ్రీదేవి లాంటి హీరోయిన్లకు కూడా ఆయన కాస్ట్యూమ్స్‌ అందించాడు.

కోడి రామకృష్ణ దర్శకత్వంలో వచ్చిన భారత్ బంద్ సినిమాతో నటుడిగా పరిచయం అయ్యాడు. కోడి రామకృష్ణను ఆయన గురువుగా భావిస్తాడు. జగపతి బాబు హీరోగా వచ్చిన పెళ్ళిపందిరి చిత్రాన్ని నిర్మించాడు. అందులో ఓ పాత్రలో కూడా నటించాడు. కన్నడంలో విజయవంతమైన ఓ చిత్రాన్ని అరుంధతి పేరుతో రీమేక్ చేశాడు.

## సినిమాలు
### నటుడిగా
* భారత్ బంద్
* అల్లరి మొగుడు
* దేవుళ్ళు
* మా ఆయన బంగారం
* విలన్ (2003)
* శాంభవి ఐపిఎస్ (2003)
* పుట్టింటికి రా చెల్లి (2004)
* పెళ్ళాం చెబితే వినాలి
* Maa oori maaraju

### నిర్మాతగా
* పెళ్ళిపందిరి

## మరణం
అనారోగ్యంతో 85 యేళ్ల ఆయన 2023 ఏప్రిల్ 2న చెన్నైలోని తన నివాసంలో తుది శ్వాస విడిచాడు. ఆయనకు ఇద్దరు అమ్మాయిలు, ఇద్దరు అబ్బాయిలు ఉన్నారు.

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా నిర్మాతలు
వర్గం:2023 మరణాలు
కన్నెగంటి మధు

**కన్నెగంటి మధు** ప్రముఖ రంగస్థల నటులు.

## జననం
మధు గుంటూరు జిల్లా తెనాలిలో కన్నెగంటి నాసరయ్య, సీతాకుమారి దంపతులకు 1955 నవంబర్ 6న జన్మించారు. నాసరయ్య, సీతాకుమారిలు రంగస్థల కళాకారులు.

## రంగస్థల ప్రస్థానం
తల్లిదండ్రులిద్దరు రంగస్థల కళాకారులు అవడంతో వారి వారసత్వం మధు అబ్బింది. 11 సంవత్సరాల వయస్సులో ఇదా ప్రపంచం నాటకంలో ప్రప్రథమంగా పాత్రధారణ చేసారు. తర్వాత సమాజం మారాలి, పల్లెపడుచు మొదలైన నాటకాలలో పాల్గొన్నారు. జనతా ఆర్ట్ ధియేటర్ లో చేరి, వారు ప్రదర్శించిన నాటకాలలో ప్రధాన పాత్రలు ధరించారు. 1978 నుండి తెనాలి పట్టణ రంగస్థల కళాకారుల సంఘంలో కార్యనిర్వహక సభ్యులుగా పనిచేశారు.

దేవిశెట్టి కృష్ణారావుతో కలిసి JJ & NVR ఆర్ట్ థియేటర్ సంస్థను ప్రారంభించారు. ఆ సంస్థ పేరుమీద అనేక పరిషత్తులలో పాల్గొని, ప్రథమ, ద్వితీయ బహుమతులు అందుకున్నారు.

### నటించిన నాటకాలు
# ఇదా ప్రపంచం
# సమాజం మారాలి
# పల్లెపడుచు
# భయం
# చీకటి తెరలు
# రాజీనామా
# రైలు ప్రమాదం
# అడ్రసు లేని మనుష్యులు
# అతిథి దేముల్గొస్తున్నారు
# హిమజ్వాల
# కుక్క
# క్షణం
# నీరు పోయ్ 
# పద్మవ్యూహం

### రేడియో నాటకాలు
ఆకాశవాణి విజయవాడ కేంద్రంలో 1980 నుండి క్యాజువల్ ఆర్టిస్ట్ గా చేశారు.
# ఇదే నా సంప్రదాయం
# న్యాయం నెగ్గింది
# చీకటిలోంచి వెలుగులోకి
# అరుణకాంతి
# శాపం
# ఈ దేశం ఏం కావాలి
# దేశం పిలుస్తోంది
# గోడ మీద బొమ్మ

## ఇతర వివరాలు
మధు మంచి ఫొటోగ్రాఫర్ గా ప్రసిద్ధి చెందారు. మధు తీసిన ఫోటోలు అనేక పత్రికల్లో ప్రచురింపబడ్డాయి. కొన్ని సినిమాలకు స్టిల్ ఫోటోగ్రాఫర్ గా కూడా పనిచేశారు.

## మూలాలు
* కన్నెగంటి మధు, నూరేళ్ల తెనాలి రంగస్థలి, నేతి పరమేశ్వశర్మ, పుట. 320.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1955 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
సముద్రాల లక్ష్మణయ్య

**సముద్రాల లక్ష్మణయ్య** భాషాకోవిదులు, కవి. అతను తిరుపతి లోని ఓరియెంటల్ కళాశాలలో సంస్కృత అధ్యాపకునిగా పనిచేసి పదవీవిరమణ చేసాడు. అతను వెంకటేశ్వర విశ్వవిద్యాలయంలోని కళాశాలలలో సంస్కృత విభాగాన్ని సందర్శించి విద్యార్థులు, పండితుల ప్రయోజనం కోసం వివిధ అంశాలపై ఉపన్యాసాలు ఇచ్చాడు. 

## జీవిత విశేషాలు
**సముద్రాల లక్ష్మణయ్య** 1939 జూన్ 8 న ఆంధ్రప్రదేశ్ లోని  చిత్తూరు జిల్లా,  ఏర్పేడు మండలం, కటకయలకుంట గ్రామంలో జన్మించాడు.  ప్రాథమిక విద్య పూర్తి చేసిన తరువాత  అతను సాహిత్య శిరోమణి డిగ్రీ, సంస్కృతంలో   ఎం.ఎ డిగ్రీని  తిరుపతి లోని  శ్రీ వెంకటేశ్వర విశ్వవిద్యాలయం నుండి ప్రథమ శ్రేణిలో ఉత్తీర్ణుడయ్యాడు.  తరువాత  అతను ఆంధ్రప్రదేశ్ ప్రభుత్వం నిర్వహించిన  పండిట్  శిక్షణా కోర్సుకు హాజరయ్యాడు.  అతను తిరుపతిలోని ఎస్.వి. ఓరియెంటల్ కళాశాలలో సాహిత్య అధ్యాపకునిగా ఉద్యోగంలో చేరాడు. తరువాత అతను  సాహిత్య విభాగానికి అధిపతి అయ్యాడు. అనంతరం అతనిని తిరుపతి తిరుమల దేవస్థానంలో ధర్మ ప్రచార పరిషత్ కు  డిప్యూటీ సెక్రటరీగా  ఏడున్నర సంవత్సరాల పాటు పనిచేసాడు. అతను పురాణ ప్రబోధ పరీక్షలను నిర్వహించడానికి నియమించారు. అతను భగవద్గీత ప్రాజెక్టు  (2002-2OO7)  కు స్పెషల్ ఆఫీసరు గా నియమించబడ్డాడు. పురాణ ఇతిహాసాల ప్రాజెక్టుకు ప్రత్యేక అధికారిగా అతను 2007 నుండి ఇప్పటి వరకు కొనసాగుతున్నాడు. 11 ఎడిషన్లతో కూడిన శ్రీమద్భగవద్గీతను నాలుగు వ్యాఖ్యానాలతో ప్రచురించిన ఘనతను పొందాడు.  అతను శ్రీమద్ వాల్మీకిని రెండు వ్యాఖ్యానాలతో  సవరించాడు. వాటిలో మొదటి నాలుగు కాండలు ప్రచురించబడ్డాయి.  మిగిలినవి తయారవుతున్నాయి.   పురాణ ఇతిహాసాల ప్రాజెక్టులో భాగంగా అతను సుమారు 50 మంది పండితుల సహాయంతో  సంస్కృతం నుండి తెలుగుకు వివిధ పర్వాలను అనువాదం చేసే పని జరుగుతోంది. 

## పురస్కారాలు

* డాక్టర్ లక్ష్మణయ్యకు హైదరాబాలోని సంస్కృత బాషా ప్రచారిణి సభ, హైదరాబాదు నుండి బంగారు పతకం లభించింది.
* రాష్ట్రీయ సంస్కృత విద్యాపీఠం నుండి ప్రశస్తి పత్రం, వాచస్పతి బిరుదులను  అందజేసింది.
* పొట్టి శ్రీ రాములు తెలుగు విద్యాలయం నుండి ఉత్తమ పండిత పురస్కారం వచ్చింది.
* చెన్నైలోని హిందీ భాషా ప్రచారసమితి నుండి తెలుగు సాహితి పురస్కారం.
* ఉత్తమ పౌర పురస్కారాన్ని మాడభూషి అనంతశయనం ఇనిస్టిట్యూట్ ఆఫ్ పబ్లిక్ అఫైర్స్ నుండి అందుకున్నాడు.
* ఫైన్ ఆర్ట్స్ క్లబ్, తిరుపతి వారు స్పిరిటి ఆఫ్ ఎక్సలెన్స్ పురస్కారాన్ని ప్రదానం చేసారు.

## పదవులు
* టీటీడీ పురాణ ఇతిహాస ప్రాజెక్టు ప్రత్యేకాధికారి
* ఎడిటర్ ఇన్ చీఫ్, తిరుపతి తిరుమల దేవస్థానములు
*  వేటూరి ప్రభాకర శాస్త్రి వాజ్ఞ్మయ పీఠం ప్రత్యేకాధికారి
## రచనలు
# అన్నమాచార్య సంకీర్తనామృతము
# హిందూ ధర్మ పరిచయము, స్తోత్ర మంజరి
# పోతన భాగవతము - ద్వితీయ స్కంధము - ద్వితీయ సంపుటము (అనువాదం)
# శ్రీ కారుణ్యానందస్వామి జీవితచరిత్ర
# భర్తృహరి సుభాషితము - నీతి శతకము
# అన్నమయ్య పాటలు
# శ్రీ వేంకటేశ్వరుడు
# శ్రీ మలయాళయతీంద్రస్య ఉపదేశామృతం
# శ్రీ మలయాళస్వామి జీవిత చరిత్ర
# శ్రీ విద్యాప్రకాశానందగిరి స్వామివారి జీవిత చరిత్ర
# రఘువంశము (కాళిదాసు)
# దశకుమారచరితసుషమ
# అమరవాణి
# పూర్ణాహుతి
# యోగవాసిష్ఠం (ప్రథమ, ద్వితీయ, తృతీయ)
# వామదేవమహర్షి
## బిరుదులు
# మహోపాధ్యాయ
# వాచస్పతి
# బ్రహ్మర్షి

## మూలాలు

వర్గం:1939 జననాలు
వర్గం:జీవిస్తున్న ప్రజలు
వర్గం:సంస్కృత పండితులు
వర్గం:చిత్తూరు జిల్లా రచయితలు
వర్గం:2023 మరణాలు
అప్పడం

**అప్పడం** ఒక భారతీయుల తిండి పేరు. వీటిని సాధారణంగా కాచిన నూనెలో వేయిస్తారు (డీప్ ఫ్రై), కొన్ని రకాల అప్పడాలను నిప్పుల మీద కూడా కాలుస్తారు. దీన్ని భారతదేశం, పాకిస్థాన్, నేపాల్, బంగ్లాదేశ్ లాంటి దేశాల్లో అన్నంతో పాటు వడ్డిస్తారు. భారతదేశంలో అనేకమంది మహిళలు అప్పడాల వ్యాపారం ద్వారా ఉపాధి పొందుతున్నారు.

## కావలసిన పదార్థాలు

thumb|250x250px|అప్పడాలు
అప్పడాలను రకరకాలైన పదార్థాలతో తయారు చేసుకోవచ్చు. వీటిలో అత్యంత సాధారణమైనది మినప పిండి. మినప పిండిని మిరియాల పొడి,, ఉప్పుతో కలిపి కొద్ది కొద్దిగా నీళ్ళు కలిసి చపాతీ పిండి కలిపినట్లుగా నెమ్మదిగా కలుపుతారు. ఇలా తయారైన మిశ్రమాన్ని గుండ్రంగా, పలుచటి పొరల్లాగా రుద్ది, ఎండబెడతారు. ఎండబెట్టిన తరువాత భద్ర పరుస్తారు. మినప పిండే కాకుండా ఇందులో బియ్యప్పిండి, ఎండబెట్టిన పనస తొనలు, సగ్గుబియ్యం లాంటి వాటిని కూడా వాడుతుంటారు. మిరియాలు, మిరప పొడి, ఇంగువ, జీలకర్ర, నువ్వులు లాంటివి ఫ్లేవర్ కోసం వాడతారు.

## వ్యాపారం
భారతదేశంలో అప్పడాల తయారీ వ్యాపారంలో అనేకమంది మహిళలు ఉపాధి పొందుతున్నారు. మహిళలు సొంతంగా,, బృందాలుగా ఏర్పడి అప్పడాలు, పచ్చళ్ళు, ఇతర చిరుతిళ్ళు తయారు చేయడం ద్వారా ఆదాయాన్ని పొందుతుంటారు. తక్కువ పెట్టుబడితో చేసే వ్యాపారాల్లో ఇదొకటి.

## మూలాలు

వర్గం:వంటలు
వర్గం:ఆహార పదార్థాలు
వర్గం:తినుబండారాలు
వర్గం:ఆంధ్ర వంటకాలు
ఊతప్పం

**ఊతప్పం** ఒక భారతీయుల తిండి పేరు. ప్రధానంగా తమిళనాడు,, కర్ణాటక,, ఆంధ్రప్రదేశ్, తెలంగాణా రాష్ట్రాల్లో దీన్ని ఉదయం, సాయంత్రం దీన్ని అల్పాహారంగా భుజిస్తారు. దోశ కన్నా కొంచెం మందంగా ఉన్న అట్టుపై ఉల్లిపాయలు, టమోటాలు, జీలకర్ర, కొత్తిమీర, క్యాప్సికం, క్యాబేజీ, క్యారట్ లాంటివి చల్లడం సాధారణం.

## కావలసిన పదార్థాలు
సాధారణంగా ఊతప్పానికి దక్షిణ భారతదేశంలో ఇడ్లీలకు, దోశలకు వాడే పిండి సరిపోతుంది. ఈ పిండి బియ్యం,, మినుముల మిశ్రమంతో తయారు చేస్తారు. అన్నంలో వాడే సాధారణ బియ్యం నుంచి, బ్రౌన్ రైస్, బాస్మతి బియ్యం కూడా వాడవచ్చు. కొద్ది మంది బియ్యం బదులు ఓట్స్ కూడా వాడుతుంటారు.

## తయారీ
ఉల్లిపాయలు, టమోటాలను కడిగి చిన్న చిన్న ముక్కలుగా చేసుకోవాలి. దీన్ని పులియ బెట్టిన బియ్యం, మినప పిండి మిశ్రమంతో కలిపి దళసరియైన అట్లుగా పెనం మీద వేయాలి. ఎక్కువగా దీనిమీద ఉల్లిపాయలు, టమోటా, పచ్చి మిరప కాయలు చల్లుతారు. ప్రత్యేకత కోసం క్యాప్సికం, క్యాబేజీ మిశ్రమం లేదా సన్నగా తరిగిన క్యారెట్ తురుం కూడా వేసుకోవచ్చు.

## ఇతర వివరాలు
మార్కెటెలో ఊతప్పం తయారు చేయడానికి కావలసిన రెడీమేడ్ పిండి ప్యాకెట్ల రూపంలో లభ్యమవుతుంది. దీన్ని కొద్దిగా నీళ్ళతో ఐదు, పది నిమిషాల్లో తయారు చేసుకోవచ్చు.

## మూలాలు

వర్గం:తినుబండారాలు
వర్గం:ఆంధ్ర వంటకాలు
అక్కి వెంకటేశ్వర్లు

**అక్కి వెంకటేశ్వర్లు** ఆంధ్రప్రదేశ్ రాష్ట్రానికి చెందిన ప్రముఖ రంగస్థల నటులు.

## జననం
వెంకటేశ్వర్లు శ్రీ పొట్టి శ్రీరాములు నెల్లూరు జిల్లా, ముత్తుకూరు మండలంలోని నారికేలపల్లెలో జన్మించారు.

## రంగస్థల ప్రస్థానం
ప్రాథమిక విద్య పూర్తి చేసిన వెంకటేశ్వర్లు విద్యాభ్యాసం ముందుకు సాగలేకపోయింది. వెంకటేశ్వర్ల యొక్క గాత్రం రమ్యంగా ఉండేది. ఆ గ్రామంలో ఉన్న ప్రముఖ రంగస్థల నటులు కొమరువోలు హనుమంతరావు వెంకటేశ్వర్ల గాత్రం విని నాటకరంగంలోకి ఆహ్వానించారు.

ఒకవైపు వ్యవసాయం చేసుకుంటూ నాటకరంగంలో కొనసాగారు. నవయువక నాట్యమండలి (చుండూరు) లోను, వల్లూరి వెంకట్రామయ్య చౌదరి సమాజంలోను, ఇతర నాటక సమాజాల వారి నాటకాలలో నటించారు.

### నటించిన నాటకాలు - పాత్రలు
# కురుక్షేత్రం - అర్జునుడు, కర్ణుడు, అశ్వత్థామ
# రామరావణ యుద్ధం - ఆంజనేయుడు
# తులనీ జలంధర - శంకరుడు
# గయోపాఖ్యానం - ధర్మరాజు
# సీతారామకల్యాణం - విశ్వామిత్రుడు

### సన్మానాలు
చుండూరు, తెనాలి, గుంటూరు, నెల్లూరు, చిలకలూరి పేట, అన్నవరం, చేబ్రోలు, నారికేలపల్లె, చిలుమూరు రామూ రూరల్ కాలేజిలో, హైదరాబాద్ త్యాగరాయగాన సభ (10.6.96) లో ఘన సన్మానాలు జరిగాయి.

## మూలాలు
* అక్కి వెంకటేశ్వర్లు, నూరేళ్ల తెనాలి రంగస్థలి, నేతి పరమేశ్వశర్మ, పుట. 325.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
పఠాన్

* పఠాన్ కోట - పంజాబ్ లోని జిల్లా
* పఠాన్ జిల్లా - గుజరాత్ లోని జిల్లా
అప్పట్లో ఒకడుండేవాడు

**అప్పట్లో ఒకడుండేవాడు** 2016 డిసెంబరు 30న విడుదలైన తెలుగు సినిమా. నారా రోహిత్ ఈ చిత్రానికి సమర్పకునిగా వ్యవహరించాడు.

## కథ
అప్పట్లో (1990ల కాలంలో) ఒకడుండేవాడు... ఒక సగటు మధ్య తరగతి యువకుడు. తల్లి రైల్వేలో ఉద్యోగం చేస్తుంటే, రైల్వే కాలనీలో పెరుగుతాడు. క్రికెట్‌ అంటే పిచ్చి. డిస్ట్రిక్‌ లెవల్లో ఆడుతుంటాడు. అందరూ అతడిని రైల్వే రాజు (శ్రీవిష్ణు) అని పిలుస్తుంటారు. రంజీల్లోకి సెలక్ట్‌ అయి, ఒక గవర్నమెంట్‌ ఉద్యోగం సంపాదించుకుని, ప్రేమించిన నిత్యని (తాన్య) పెళ్ళి చేసుకుని జీవితంలో స్థిరపడాలని అనుకుంటాడు. ఏం జరిగినా తలొంచుకుని వెళ్లిపోవడమే తప్ప తెగించి ఎదురెళ్లని మనస్తత్వమున్న ఈ మధ్య తరగతి యువకుడివి చిన్న కలలు. తనకి సంబంధం లేని విషయాల వల్ల అతని జీవితం చిన్నాభిన్నం అయిపోతుంది. కలలు కల్లలైపోతాయి. క్రికెటర్‌ అవుదామని అనుకున్నవాడల్లా కొన్ని సంఘటనల అనంతరం క్రిమినల్‌ అయిపోతాడు. వృత్తి నిర్వహణలో భాగంగా ముల్లుని ముల్లుగా చూడడమే తప్ప, ఇక మరి దేనిగురించి ఖాతరు చేయని స్ట్రిక్ట్‌ పోలీస్‌ ఆఫీసర్‌ ఇంతియాజ్‌ అలీ (నారా రోహిత్‌) కారణంగా రైల్వే రాజు జీవితం తలకిందులైపోతుంది. ఇక ఇంతియాజ్‌ పతనం చూసేందుకే రాజు కంకణం కట్టుకుంటాడు.

## తారాగణం
* శ్రీవిష్ణు
* నారా రోహిత్
* బ్రహ్మాజీ
* రాజీవ్ కనకాల
* తాన్యా హోప్
* ప్రభాస్ శ్రీను
* అజయ్
* సత్యప్రకాష్‌
* సత్యదేవ్ కంచరాన
* రవివర్మ
* అప్పాజీ అంబరీష దర్భా

## పాటలు
* టుమారో , రచన:వనమాలి, గానం.యాజిన్ నిజార్
* జరా  ఇటు రావో , రచన: మహమద్ షకీల్, గానం.సాకేత్ కోమాండూరి
*పసి పువ్వును, రచన: కాశర్ల శ్యామ్, గానం. రోహిత్ పరిటాల
*ఈ క్షణం, రచన: బాలాజీ, గానం. దినకర్ కల్వల, సాయి చరణ్ భాస్కరుని 
*నీవు నవ్వులేని, రచన: సుద్దాల అశోక్ తేజ, గానం. దివిజ కార్తీక్ 
*జాతర కెలదామా, రచన: సుద్దాల అశోక్ తేజ,గానం. దీప్తిపార్ధసారథి 
*కన్నుతెరిస్తే, రచన: కాసర్ల శ్యామ్ , గానం.సాయిచరణ్ భాస్కరుని , సాకేత్ కోమాండురి , రఘురాం 
*ఏ నీలి మబ్బులోన , రచన: సుద్దాల అశోక్ తేజ, గానం.సాయిచరణ్ భాస్కరుని 

## సాంకేతికవర్గం
* **సంగీతం:** సాయి కార్తీక్‌
* **కూర్పు:** కోటగిరి వెంకటేశ్వరరావు
* **ఛాయాగ్రహణం:** నవీన్‌ యాదవ్‌
* **నిర్మాతలు:** ప్రశాంతి, కృష్ణ విజయ్‌
* **కథ, కథనం, మాటలు, దర్శకత్వం:** సాగర్‌ కె చంద్ర

## మూలాలు

## బయటి లంకెలు

వర్గం:2016 తెలుగు సినిమాలు
స్మృతులు

**స్మృతులు** అనగా ధర్మశాస్త్రములు. ఇవి వేదార్థ ప్రతిపాదక గ్రంథములు. అందు మనుస్మృతి మిక్కిలి దొడ్డగ్రంథము. ఈమానవ ధర్మశాస్త్రమున జగత్సృష్టి మొదలుకొని సర్వవిషయములును చెప్పఁబడి ఉన్నాయి. ఇందు బ్రహ్మక్షత్రియ వైశ్యశూద్రులు అను చాతుర్వర్ణ్యాశ్రమ ధర్మములు, వివాహక్రమ పంచమహాయజ్ఞాతిథిపూజా పార్వణవిధి శ్రాద్ధవిధాన భోజననియమాదులు, స్త్రీపుంధర్మములు, రాజధర్మములు, వ్యవహార ధర్మములు, ప్రాయశ్చిత్త నియమములు మొదలుగాఁగల హిందువుల వైదిక లౌకిక విషయములు అన్నియు వచింపఁబడి ఉండును. మఱియు స్మృతులు వేదముల వలెనే గౌరవింపఁబడును. కలియుగమునకు విహితములు అగు ధర్మములు పరాశర స్మృతియందు చెప్పఁబడి ఉన్నాయి. వెండియు పురాణముల వలె స్మృతులును పదునెనిమిది. అవి మనుస్మృతి, బృహస్పతిస్మృతి, దక్షస్మృతి, గౌతమస్మృతి, యమస్మృతి, అంగీరసస్మృతి, యాజ్ఞవల్క్య స్మృతి, ప్రచేతస్స్మృతి, శాతాతపస్మృతి, పరాశరస్మృతి, సంవర్తస్మృతి, ఔశనసస్మృతి, శంఖస్మృతి, లిఖితస్మృతి, ఆత్రేయస్స్మృతి, విష్ణు స్మృతి, ఆపస్తంబస్మృతి, హరీతస్మృతి అనునవి. ఇవికాక ఉపస్మృతులు పదునెనిమిది ఉన్నాయి. అవి కణ్వస్మృతి, కపిలస్మృతి, లోహితస్మృతి, దేవలస్మృతి, కాత్యాయనస్మృతి, లోకాక్షిస్మృతి, బుధస్మృతి, శాతాతపస్మృతి, అత్రిస్మృతి, ప్రచేతస్మృతి, దక్షస్మృతి, విష్ణుస్మృతి, వృద్ధవిష్ణుస్మృతి, వృద్ధమనుస్మృతి, ధౌమ్యస్మృతి, నారదస్మృతి, పౌలస్త్యస్మృతి, ఉత్తరాంగిరసస్మృతి అనబఁడును.

మూలం: పురాణనామచంద్రిక (యెనమండ్రం వెంకటరామయ్య) 1879
డి.వి. సుబ్బారావు (జూనియర్)

**డి.వి. సుబ్బారావు (జూనియర్)** రంగస్థల నటులు. రంగస్థల నటులైన డి.వి. సుబ్బారావు మనమడు.

## జననం
వెంకటసుబ్బయ్య, శ్రీదేవి దంపతులకు 1991, మార్చి 6న జన్మించారు. స్వస్థలం ఆంధ్రప్రదేశ్ రాష్ట్రములోని ప్రకాశం జిల్లా, వేటపాలెం.

## రంగస్థల ప్రస్థానం
తాత డి.వి. సుబ్బారావు, తండ్రి డి.వి. వెంకటసుబ్బయ్యల నుండి నటవారసత్వం పుచ్చుకున్న సుబ్బారావు తన 11వ ఏటనే రంగస్థలంపై అడుగుపెట్టారు. దాదాపు నాలుగు వేల ప్రదర్శనలు ఇచ్చారు.

### నటించిన నాటకాలు - పాత్రలు
# హరిశ్చంద్ర – హరిశ్చంద్రుడు
# చింతామణి - భవానీ శంకరుడు
# గయోపాఖ్యానం - అర్జునుడు
# రామాంజనేయ యుద్ధం - రాముడు

### బిరుదులు
# బాలగంధర్వ
# నటగాయక
# నాటక కళానిధి

## మూలాలు

2. భక్త యోగ పదణ్య సి వారణాసి

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1991 జననాలు
వర్గం:ప్రకాశం జిల్లా రంగస్థల నటులు
వేజండ్ల సాంబశివరావు

**వేజండ్ల సాంబశివరావు** ప్రముఖ రంగస్థల నటులు.

## జననం
సాంబశివరావు 1926, మే 15 న  గుంటూరు జిల్లా, అమృతలూరు మండలంలోని మోపర్రు గ్రామంలో జన్మించారు.

## రంగస్థల ప్రస్థానం
సాంబశివరావుని వంకమామిడి రాజయ్య (ఉపాధ్యాయులు) నాటకరంగంలోకి తీసుకువచ్చారు. మల్లాది సూర్యనారాయణ శాస్త్రి, అబ్బూరి వరప్రసాదరావు, సి. రామమోహనరావు, చుండూరు మధుసూదనరావు, కొండ శేషగిరిరావు, దీవి శ్రీమన్నారాయణాచార్యులు, బొమ్మరాజు లక్ష్మీనారాయణ, వి.వి. అప్పలాచార్యులు, తాడిగడప సుబ్రహ్మణ్యశాస్త్రి మొదలైన నటులతో నటించారు.

వై. సుబ్బారావు, ముద్దా భాస్కరరావు, టి. పాపారావు, ఆంజనేయశర్మ, ఈవూరి సుబ్బారావు వంటి నటులు సాంబశివరావు దగ్గర నటనలో శిక్షణ పొందారు.

### నటించిన నాటకాలు - పాత్రలు
# శిశుపాలవధ - శిశుపాలుడు
# మైరావణ - మైరావణుడు
# దక్షయజ్ఞం - దక్షుడు
# వాలిసుగ్రీవ - మాయావి
# శ్రీకృష్ణమాయ - వసంతకుడు
# స్వామి అయ్యప్ప - మంత్రి
# కాంతిమతి - కాంతిమతి
# కాలకేతనం
# ప్రేమజ్యోతి
# హరిశ్చంద్ర
# సత్యకీర్తి

### సన్మానాలు
శ్రీ శ్రీనివాస నాట్యమండలి (రేపల్లె), శ్రీ విశ్వవిరాట్ కళాసమితి (చెరుకుపల్లి) వారిచే సన్మానాలు అందుకున్నారు.

## మూలాలు
* వేజండ్ల సాంబశివరావు, నూరేళ్ల తెనాలి రంగస్థలి, నేతి పరమేశ్వశర్మ, పుట. 328.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1926 జననాలు
వర్గం:గుంటూరు జిల్లా రంగస్థల నటులు
సహజ వంతెన (వర్జీనియా)

**సహజ వంతెన** (**Natural Bridge** - **న్యాచురల్ బ్రిడ్జ్**) అనేది రాక్‌బ్రిడ్జ్ కౌంటీ, వర్జీనియాలో ఉన్న ఒక భూవిజ్ఞాన శాస్త్ర సంబంధ నిర్మాణం. దీనిలో సీడార్ క్రీక్ (జేమ్స్ నది యొక్క ఒక చిన్న ఉపనది) పర్వతప్రాంత సున్నపురాయి భూభాగమును కోత కోసుకుంటూ ప్రవహించుట వలన 90 అడుగుల (27.432 మీటర్లు) వెడల్పుతో, 215 అడుగుల (65.532 మీటర్లు) ఎత్తుతో ఒక సహజ ఆర్చ్ రూపొందింది. ఇది సమాంతర సున్నపురాయి పొరలను కలిగివున్నది, గుహ లేదా సొరంగంగా పైకప్పు అవశేషాలతో ఉన్నందున దీని కింది పొరల గుండా క్రీక్ ప్రవహించడంతో ఈ రాతిపొరల పర్వతం కోతకు గురై సహజ వంతెనగా రూపొందింది. ఈ న్యాచురల్ బ్రిడ్జ్ వర్జీనియా చారిత్రక ప్రదేశంగా, జాతీయ చారిత్రక ప్రదేశంగా హోదాను కలిగియున్నది.
## మూలాలు

## బయటి లంకెలు

* Natural Bridge official website
* Natural Bridge State Park website
*Video showing various places at the site from 2016
వర్గం:వంతెనలు
బర్నీ జలపాతం

**బర్నీ జలపాతం** (**Burney Falls** - **బర్నీ ఫాల్స్**) అనేది కాలిఫోర్నియాలోని మక్‌ఆర్థర్-బర్నీ ఫాల్స్ మెమోరియల్ స్టేట్ పార్క్‌లో బర్నీ ఏరుపై ఉన్న ఒక జలపాతం. ఈ నీరు జలపాతానికి పైభాగాన, జలపాతం వద్ద భూగర్భ బుగ్గల నుంచి వస్తుంది. ఇది 129 అడుగుల ఎత్తు ఉంటుంది. ఈ జలపాతం మండు వేసవి నెలల్లో కూడా రోజుకు 379 మిలియన్ లీటర్ల మేర స్థిరమైన ప్రవాహం రేటు అందిస్తుంది. ఈ జలపాతం రాతిపొరల నియంత్రిత ఊటలచే నియంత్రితమయ్యే నది పరివాహమునకు ఒక ఉదాహరణ, సమాంతర స్తరాల లోకోతలచే రూపొందిన జలపాతం కూడా.

## మూలాలు

వర్గం:జలపాతాలు
జెయింట్ కాజ్‌వే

**జెయింట్ కాజ్‌వే** (**Giant's Causeway**) అనేది సుమారు 40,000 ఇంటర్లాకింగ్ బసాల్ట్ కాలమ్స్ ఉన్న ఒక ప్రాంతం, ఇది ఒక పురాతన అగ్నిపర్వత విస్ఫోటనం యొక్క ఫలితం. ఇది ప్రకృతి ప్రక్రియల ద్వారా ఆవిర్భవించిన ఒక క్లిష్టమైన నిర్మాణం.

## మూలాలు

వర్గం:ప్రపంచ వారసత్వ ప్రదేశాలు
మార్టూరు సుబ్బులు

**మార్టూరు సుబ్బులు** తెలుగు నాటకరంగంలో సీనియర్ నటీమణి.

## జననం
సుబ్బులు  ఆంధ్ర ప్రదేశ్ లోని ప్రకాశం జిల్లా, మార్టూరు లో జన్మించారు. నాటకరంగంలోకి ప్రవేశించిన తరువాత మార్టూరు నుండి తెనాలి కి స్థిరపడ్డారు.

## రంగస్థల ప్రస్థానం
బళ్లారి రాఘవ, కన్నాంబ, కాంచనమాల, కళ్యాణం రఘురామయ్య, పులిపాక వెంకటప్పయ్య మొదలైన ప్రముఖ నటీనటులతో కలిసి నటించారు.

వీరి కంఠస్వరం చాలా మధురంగా ఉండేది. తులసీ జలంధర నాటకంలో ఈవిడ పాడిన పద్యాలకు చాలా గుర్తింపు వచ్చింది. ఈవిడ దాదాపు 15 గ్రామఫోన్ రికార్డులు ఇచ్చారు. పులిపాక వెంకటప్పయ్య తో కలిసి నటించిన నాటకాలకు ఎక్కువ ప్రేక్షకాదరణ లభించడమేకాకుండా, కాంట్రాక్టర్లకు మంచి లాభాలు వచ్చాయి. పూర్ణిమ, కళ్యాణి, కన్నాంబ వంటి నటీమణులతో సుబ్బులు పోటీపడి నటించేవారు.

### నటించిన నాటకాలు - పాత్రలు
సుబ్బులుగారు తులసీ జలంధర నాటకంలో నటించారు. యశోద, ద్రౌపది, తులసీ, సత్యభామ వంటి ప్రముఖ పాత్రలు పోషించారు.

## మూలాలు
* మార్టూరు సుబ్బులు, నూరేళ్ల తెనాలి రంగస్థలి, నేతి పరమేశ్వశర్మ, పుట. 329.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటీమణులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటీమణులు
పరిమళా సోమేశ్వర్

thumb|పరిమళా సోమేశ్వర్
**పరిమళా సోమేశ్వర్** 1970వ దశకంలో పేరుపొందిన రచయిత్రి. ఈమె ఎం.ఎస్.సి పట్టాను పుచ్చుకుంది. ఈమె హైదరాబాదులోని సిటీకాలేజిలో కెమిస్ట్రీ లెక్చరర్‌గా పనిచేసింది. 
## రచనలు
ఈమె రచనలు 1965-1985 మధ్యకాలంలో ఆంధ్రప్రభ, ఆంధ్రపత్రిక, యువ, జ్యోతి, పుస్తకం, భారతి, ఆంధ్రజ్యోతి, వనిత, విశ్వరచన మొదలైన పత్రికలలో వెలువడ్డాయి. 
# అంతరాంతరాలు (నవల)
# ఈతరం స్త్రీలు
# గాజు పెంకులు (కథలు)
# చేదునిజాలు 73 (కథలు)
# తప్పటడుగు (నవల)
# తెల్ల కాకులు (నవల)
# పిల్లలతో ప్రేమయాత్ర
# భర్తను లొంగదీసుకోవడము ఏలా ?
# యువతరం శివమేత్తితే
# లౌ మేరేజీ (కథలు)
# సాహిత్యాధ్యయనం
# సుగంధి
## మరణం
పరిమళా సోమేశ్వర్‌ మూత్రపిండాల సమస్యతో బాధపడుతున్న హైదరాబాద్ లోని ఓ ఆస్పత్రిలో చికిత్స పొందుతూ 2024 నవంబర్ 22న మరణించింది.

## మూలాలు

వర్గం:నవలా రచయితలు
వర్గం:రచయిత్రులు
స్క్విడ్ (సాఫ్ట్‌వేర్)

**స్క్విడ్** ఒక కాషింగ్, ఫార్వార్డింగ్ వెబ్ ప్రాక్సీ సాఫ్టువేర్.  దీనిని పలు రకాలుగా విస్తృతంగా వినియోగించవచ్చు, ఒక వెబ్ సర్వర్కు వచ్చే పునరావృత అభ్యర్థనలను కాషింగా ద్వారా వేగవంతంగా చేయవచ్చు.స్క్విడ్ అనేది వెబ్ కొరకు ఒక కాషింగ్ ప్రాక్సీ, HTTP, HTTPS, FTP, ఇంకా మరిన్ని. ఇది బ్యాండ్ విడ్త్ ను తగ్గిస్తుంది, తరచుగా అభ్యర్థించిన వెబ్ పేజీలను క్యాచింగ్, తిరిగి ఉపయోగించడం ద్వారా ప్రతిస్పందన సమయాలను మెరుగుపరుస్తుంది. స్క్విడ్ విస్తృతమైన యాక్సెస్ నియంత్రణలను కలిగి ఉంది, గొప్ప సర్వర్ యాక్సిలరేటర్ ను తయారు చేస్తుంది. ఇది Windowsతో సహా చాలా అందుబాటులో ఉన్న నిర్వహణ వ్యవస్థలపై నడుస్తుంది, GNU GPL క్రింద లైసెన్స్ కలిగి ఉంది. 

### ఉపయోగాలు
స్క్విడ్ ప్రపంచవ్యాప్తంగా వందలాది ఇంటర్నెట్ ప్రొవైడర్లు తమ వినియోగదారులకు అత్యుత్తమ వెబ్ యాక్సెస్ ను అందించడానికి ఉపయోగిస్తారు. పనితీరును మెరుగుపరచడానికి క్లయింట్, సర్వర్ మధ్య డేటా ప్రవాహాన్ని స్క్విడ్ ఆప్టిమైజ్ చేస్తుంది, బ్యాండ్ విడ్త్ ను సేవ్ చేయడానికి తరచుగా ఉపయోగించే కంటెంట్ ను కాష్ చేస్తుంది. నెట్ వర్క్ త్రూపుట్ ఆప్టిమైజ్ చేసే కాష్ సర్వర్ సోపానాలను నిర్మించడానికి వివిధ మార్గాల్లో సర్వర్ లకు కంటెంట్ అభ్యర్థనలను కూడా స్క్విడ్ రూట్ చేయగలదు.

ఇంటర్నెట్ చుట్టూ ఉన్న వేలాది వెబ్ సైట్ లు తమ కంటెంట్ డెలివరీని గణనీయంగా పెంచడానికి స్క్విడ్ ని ఉపయోగిస్తాయి. స్క్విడ్ మీ సర్వర్ లోడ్ ను తగ్గిస్తుంది ఇంకా క్లయింట్ లకు డెలివరీ వేగాలను మెరుగుపరుస్తుంది. స్క్విడ్ ను ప్రపంచవ్యాప్తంగా ఉన్న కంటెంట్ ను పంపిణీ చేయడానికి కూడా ఉపయోగించవచ్చు - ప్రతిదీ కూడా అసమర్థంగా కాపీ చేయడం కంటే, ఉపయోగించే కంటెంట్ ను మాత్రమే కాపీ చేయడం. చివరగా, స్క్విడ్ యొక్క అధునాతన కంటెంట్ రూటింగ్ కాన్ఫిగరేషన్, వివిధ రకాల వెబ్ సర్వర్ ల ద్వారా బ్యాలెన్స్ అభ్యర్థనలను రూట్ చేయడానికి, లోడ్ చేయడానికి కంటెంట్ క్లస్టర్ లను నిర్మించడానికి మిమ్మల్ని అనుమతిస్తుంది..

## మద్దతు వేదిక
స్క్విడ్ కింది ఆపరేటింగ్ సిస్టమ్‌లలో నడుస్తుంది:

* AIX
* బిఎస్‌డిఐ
* డిజిటల్ యునిక్స్
* FreeBSD
* HP-UX
* IRIX
* లినక్సు 
* Mac OS X.
* నెట్‌బిఎస్‌డి
* ఓపెన్‌బిఎస్‌డి
* SCO ఓపెన్‌సర్వర్
* సోలారిస్
* యునిక్స్వేర్
* విండోస్

## [ సవరించు ]

## మూలాలు

వర్గం:సాఫ్ట్‌వేర్లు
వర్గం:స్వేచ్ఛా సాఫ్టువేరు
విన్నకోట కృష్ణమూర్తి

**విన్నకోట కృష్ణమూర్తి** ప్రముఖ రంగస్థల నటులు.

## జననం
కృష్ణమూర్తి 1937లో కోటయ్య, కొండమ్మ దంపతులకు ప్రకాశం జిల్లాలో జన్మించారు. గుంటూరు జిల్లా, తెనాలి మండలంలోని పినపాడు (తెనాలి) కి వచ్చి స్థిరపడ్డారు. తెనాలిలోని పోస్టల్ డిపార్టుమెంట్ లో పనిచేసి, పదవి విరమణ చేశారు.

## రంగస్థల ప్రస్థానం
కృష్ణమూర్తి తల్లిగారు కొండమ్మ పాటలు, అన్నగారు బృందావన భజన పాటలు  పాడుతుండేవారు. అలా వారు పాడుతున్నప్పుడు విన్న కృష్ణమూర్తి తన స్నేహితుల దగ్గర పద్యాలు పాడుతుండేవారు.

లవకుశ నాటకంలోని సీత పాత్రతో రంగప్రవేశం చేశారు. ఎక్కువసార్లు సీత పాత్ర ధరించడం వల్ల వీరిని సీత అని పిలిచేవారు. శ్రీ వెంకటేశ్వర నాట్యమడలి వారి నాటకాలలో నటించారు. ఆకుల వెంకయ్య దగ్గర చింతామణి నాటకంలోని భవానీశంకరుడు పాత్రను నేర్చుకొని విజయవాడ, బాపట్ల మొదలైన ప్రాంతాలలో జరిగిన నాటకపోటీలలో పాల్గొని బహుమతులు అందుకున్నారు. బండారు రామారావు, పాతూరి రామకృష్ణమార్తి వంటి ప్రముఖ నటులతో కలిసి నటించారు.

### నటించిన నాటకాలు - పాత్రలు
# లవకుశ - సీత
# బాలనాగమ్మ - బాలనాగమ్మ, సంగు
# రాయభారం - కృష్ణుడు
# రామాంజనేయ యుద్ధం - రాముడు
# గయోపాఖ్యానం - కృష్ణుడు
# చింతామణి - భవానీశంకరుడు

### సన్మానాలు
1994లో తెనాలిలోని రామలింగేశ్వరపేటలో సన్మానించారు.

## మూలాలు
* విన్నకోట కృష్ణమూర్తి, నూరేళ్ల తెనాలి రంగస్థలి, నేతి పరమేశ్వశర్మ, పుట. 334.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
అంబర్ రూమ్

**అంబర్ రూమ్‌** (**Amber Room**) అనేది అంబర్ పలకలలో బంగారు ఆకులు, అద్దాలు అమర్చి అలంకరించబడిన ఒక ప్రపంచ ప్రసిద్ధ గది. ఇది రష్యాలోని సెయింట్ పీటర్స్‌బర్గ్‌లో కాథరిన్ ప్యాలెస్‌లో ఉంది. అసలైన అంబర్ రూమ్‌ నిజానికి ప్రూసియాలో 18 వ శతాబ్దంలో నిర్మించబడింది, అసలైన అంబర్ రూమ్ రెండవ ప్రపంచ యుద్ధం సమయంలో కొల్లగొట్టబడింది, తరువాత అది ఏమయ్యిందో తెలియకుండా పోయింది, తరువాత మళ్ళీ అంబర్ గదిని పోలిన నమూనాతో సెయింట్‌ పీటర్స్‌బర్గ్‌లో 1979లో మరో గది నిర్మాణం మళ్లీ ప్రారంభి 2003 కి తిరిగి సృష్టించారు. కోల్పోయిన అసలైన అంబర్ గది పూర్వం "ప్రపంచపు ఎనిమిదవ అద్భుతము"గా భావించబడింది. అంబర్ రూమ్ నిర్మాణం మొదట ప్రూసియాలో 1701 మధ్యన జరిగింది. ఈ గది జర్మన్ బరోక్ శిల్పి ఆండ్రియాస్ స్కలుటర్, డానిష్, అంబర్ కళాకారుడు గాట్ఫ్రైడ్ వోల్ఫ్రామ్‌ లచే రూపకల్పన చేయబడింది. స్కలుటర్, వోల్ఫ్రామ్‌ 1707 వరకు ఈ గది పనిచేశారు, డన్జిగ్ కు చెందిన అంబర్ మాస్టర్స్ గాట్ఫ్రైడ్ టురావ్, ఎర్నెస్ట్ స్చచ్ట్ లచే ఈ పని కొనసాగింది. ఇది 6 టన్నులకు పైగా అంబర్ ను కలిగియున్నది. దీని ప్రస్తుత ఆచూకీ ఒక రహస్యం.
## వనరులు
### ముద్రణా వనరులు
* 
* 
* 
* 
* 
* 

### ఆన్‌లైన్
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
## ఇతర లింకులు

* Amber Room 3D panorama with high-resolution pictures of decor elements and function drag and zoom  by Classic Studio
* Bibliographical Database of the International literature about the Amber Room  by Peter Bruhn

వర్గం:రష్యా
వర్గం:కళలు
మల్లాది సూరిబాబు

మల్లాది సూరిబాబు ప్రముఖ సంగీత విద్వాంసుడు, ఆకాశవాణి కళాకారుడు.
## విశేషాలు
మల్లాది సూరిబాబు 1945లో జన్మించాడు. ఇతని కుటుంబంలో వంశపారంపర్యంగా సంగీతం అబ్బింది. ఇతని తండ్రి శ్రీరామమూర్తి గొప్ప సంగీత విద్వాంసుడు. కాబట్టే పుట్టుక నుంచి గొప్ప సంగీత సంస్కారం సూరిబాబుకు ఆనువంశికంగానే వచ్చింది. ఇతని మృదుమధుర స్వరం గాంభీర్య మాధుర్యాలతో ఉండడం అనే ప్రత్యేక లక్షణమే ఇతనికి విజయవాడ ఆకాశవాణి కేంద్రంలో ఎనౌన్సర్‌గా ఉద్యోగం వచ్చేలా చేసింది. తండ్రి శ్రీరామమూర్తి స్ఫూర్తితో నేర్చిన సంగీత బాణి సూరిబాబుకు దశదిశలా పేరు ప్రజ్వలిల్లేలా చేసింది.

శ్రుతిమీద విశేష దృష్ట్టి ఉన్నవాడవడం చేత సూరిబాబు అన్ని శ్రుతులకూ తంబూరా శ్రుతి చేసి సి.డిల రూపంలో వెలువరించాడు. నారాయణతీర్థులూ, రామదాసూ, సదాశివ బ్రహ్మేంద్రులూ, అన్నమయ్య, కైవారం నారాయణ, ఆదిభట్ల నారాయణదాసుల కీర్తనలకు స్వరరచన చేసి సంగీత చరిత్రలో సమున్నత స్థానాన్ని పొందాడు. విజయవాడ కేంద్రంనుంచి ప్రసారమయ్యే సంగీత శిక్షణ కార్యక్రమంలో ఇతని గంభీరకంఠం ఇతని గురువు ఓలేటి శిక్షణతో మరింత మెరుగైన బంగారంలా మెరిసింది. సూరిబాబును ఒక అగ్రశ్రేణి కళాకారునిగా నిల్పింది. లలిత సంగీతాన్నికూడా శాస్ర్తీయ సంగీతానికి జోడించి చక్కని ప్రయోగాలు సూరిబాబు ఆకాశవాణి ద్వారా శ్రోతలకు అందించాడు. శ్రీపాద పినాకపాణి వద్ద ఇతడూ సంగీత అభ్యాసంచేసి తన సంగీత పరిజ్ఞానానికి మరింత సానబెట్టాడు. సూరిబాబు అనేక దేశ విదేశాలలో లెక్కలేనన్ని కచేరీలు చేశాడు. అమెరికాలోని పిట్స్‌బర్గ్‌ వేంకటేశ్వరస్వామి దేవాలయంలో 6 నెలల పాటు అక్కడి విద్యార్థులకు సంగీత పాఠాలు బోధించాడు. ఇతని కుమారులు శ్రీరామప్రసాద్‌, రవికుమార్‌ ఇద్దరూ "మల్లాది సోదరులు" పేరుతో సంగీత కచ్చేరీలు చేస్తున్నారు.

## మూలాలు
వెలమవారిపాలెం

**వెలమవారిపాలెం**  పల్నాడు జిల్లా, శావల్యాపురం మండలానికి చెందిన గ్రామం.

వర్గం:శావల్యాపురం మండలం లోని రెవిన్యూయేతర గ్రామాలు
గంగాధర్

* గంగాధర శాస్త్రి- ప్రముఖ గాయకుడు, భగవద్గీత ఫౌండేషన్ వ్యవస్థాపకుడు.
* వేంపల్లి గంగాధర్ - ప్రముఖ రచయిత

వర్గం:పుంలింగ పేర్లు
నేహా శర్మ

**నేహా శర్మ** (జననం 1987 నవంబరు 21) ప్రముఖ భారతీయ నటి, మోడల్. నేహా శర్మ మొదట తెలుగు సినిమా చిరుతలో రాం చరణ్ సరసన నటించింది ఇది 2007లో విడుదల అయింది. నేహా శర్మ కుర్రాడు (2009) సినిమాలో కూడా నటించింది. ఆమె ఎక్కువగా హిందీ సినిమాల్లో నటించింది.

## వ్యక్తిగత జీవితం
నేహా శర్మ 1987, నవంబరు 21 న బీహార్ లోని భాగల్పూర్లో జన్మించింది. ఆమె తండ్రి అజిత్ శర్మ వ్యాపారవేత్త, రాజకీయ నాయకుడు. భగల్పుర్ అసంబ్లీ నియోజకవర్గం నుంచి ఎం.ఎల్.ఎ గా ఎన్నిక అయ్యాడు. నేహా శర్మ బీహార్ లోని మౌంట్ కర్మెల్ లో ఉన్నత పాఠశాల విద్యను పూర్తిచేసి, న్యూఢిల్లీలో నేషనల్ ఇన్స్టిట్యూట్ ఆఫ్ ఫ్యాషన్ డిజైన్ కళాశాలలో ఫ్యాషన్ డిజైన్ కోర్సు పూర్తి చేసింది. ఈమె చిన్నప్పుడు ఆస్తమ వ్యాధితో బాధపడింది, అప్పుడు హైదరాబాద్కి చెందిన కుటుంబం ఆ వ్యాధి నయం అవడానికి సహాయపడింది.

## చిత్ర సమాహారం
   
 

## మూలాలు

## ఇతర లింకులు
*
*
*

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1987 జననాలు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
పియానో

**పియానో** (**Piano**) అనేది ఒక తీగల సంగీత వాయిద్యం, దీనిలో తీగలు హెమ్మర్‌లచే చలిస్తాయి. దీనిని ఒక కీబోర్డు ఉపయోగించి వాయిస్తారు. దీని "కీ"లు (చిన్న మీటలు) వరుసగా  ఉంటాయి. దీనిని రెండు చేతుల యొక్క అన్ని వేళ్లతో (బ్రొటనవేళ్లతో సహా) కిందికి నొక్కడం లేదా తట్టడం ద్వారా ఉపయోగిస్తారు, దీని హెమ్మర్లు తీగలకు తగలటం ద్వారా సంగీత ధ్వనులు ప్రదర్శితమవుతాయి.
వర్గం:సంగీత వాయిద్యాలు
ముండ్రువారిపాలెం

**ముండ్రువారిపాలెం** పల్నాడు జిల్లా శావల్యాపురం మండలానికి చెందిన  రెవిన్యూయేతర  గ్రామం.

వర్గం:శావల్యాపురం మండలం లోని రెవిన్యూయేతర గ్రామాలు
అమృతా రావు

**అమృతా రావు** (జననం 1981 జూన్ 7) ప్రముఖ భారతీయ నటి, మోడల్. అమృతా రావు ముంబాయిలో పుట్టి పెరిగింది. ఆమె కొన్ని తెలుగు సినిమాలలో కూడా నటించింది, ఎక్కువగా హిందీ సినిమాలలో కనిపించింది. అమృతా రావు హిందీ చిత్రం 'వివాహ్' లో నటించడం ద్వారా ఆమెకు మంచి పేరు వచ్చింది.
## వ్యక్తిగత జీవితం
అమృతా రావు ముంబాయిలో పుట్టింది.ఆమె తండ్రి పేరు దీపక్ రావ్ ఈయనకు ఒక ప్రకటనల సంస్థ ఉంది.ఆమె చెల్లి పేరు ప్రీతిక రావ్, ఈమె కూడా మోడల్, దక్షిణాది సినిమా నటి. అమృతా రావు క్యానోస కాన్వెంట్ గర్ల్స్ పాఠశాలలో ఉన్నత పాఠశాల విద్యను పూర్తిచేసి, సోఫియా కళాశాలలో సైకాలజీలో డిగ్రీ పూర్తి చేసింది. అమృతా రావు కుటుంబం సాంప్రదాయబద్దమైన కుటుంబం. అమృతా రావు స్థానిక భాష తెలుగు, ఈమె మరాటి, ఆంగ్లం, హిందీ భాషలు మాట్లాడుతుంది.ఈమె తన ప్రియుడు అన్మోల్ ని 7 సవంత్సరాలు ప్రేమించుకుని 15th మే 2013 న ముంబాయిలో వివాహం చేసుకున్నారు, అన్మోల్ ఒక రేడియో జాకీ.

## చిత్ర సమాహారం

### వెండితెర

## పురస్కారాలు

### ఇతర పురస్కారాలు గెలిచినవి

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1981 జననాలు
నిమ్మరాజు ప్రసాద్

**నిమ్మరాజు ప్రసాద్** ప్రముఖ రంగస్థల నటులు.

## రంగస్థల ప్రస్థానం
నిమ్మరాజు ప్రసాద్ తన తండ్రి వెంకటరమణారావు ప్రోత్సాహంతో నాటకరంగంలోకి ప్రవేశించారు. అనేక సాంఘిక, పౌరాణిక నాటకాలలో నటించారు. సంగం డయిరీ (వడ్లమూడి) లో ఉద్యోగం చేస్తున్నారు.

### నటించిన నాటకాలు - నాటికలు
# ఇన్స్ పెక్టర్ జనరల్
# వెంకన్న కాపురం
# గుండెలు మార్చబడును
# ఏక్ దిన్ కా సుల్తాన్
# శ్రీమంతులు
# చికాగో
# జరుగుతున్న చరిత్ర
# ఫర్ సేల్
# నైవేద్యం
# యజ్ఞఫలం
# రోజూ చస్తున్న మనిషి
# ముఖచిత్రం
# గదికి తాళం
# మంచంమీద మనిషి
# మా తల్లి సంగం డయిరీ
# భూకైలాస్
# తారాశశాంకం
# ఉద్యోగ విజయాలు

### బహుమతులు
# వెండి జ్ఞాపిక - మంచం మీద మనిషిలో డాక్టర్ పాత్ర
# ఉత్తమ విలన్ - గదికి తాళం
# ఉత్తమ నటుడు - ముఖచిత్రం

## మూలాలు
* నిమ్మరాజు ప్రసాద్, నూరేళ్ల తెనాలి రంగస్థలి, నేతి పరమేశ్వశర్మ, పుట. 336.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
ఆమ్‌స్టర్‌డ్యామ్

**ఆమ్‌స్టర్‌డ్యామ్ నెదర్లాండ్స్ రాజధాని.** 872,680 జనాభాతో  ఇది ఆ దేశంలో అత్యధిక జనాభా కలిగిన నగరం. మెట్రోపాలిటన్ ప్రాంత జనాభా 24,10,960. నగరంలో ఉన్న అనేక కాలువల కారణంగా దీన్ని ఉత్తరాది వెనిస్ గా దీన్ని పేర్కొంటారు. ఈ కాలువలను యునెస్కో వారసత్వ ప్రదేశంగా గుర్తించారు.

ఆమ్‌స్టెల్ అనే నది పైన కట్టిన డ్యాము వద్ద ఉన్న నగరంగా దీనికి ఆ పేరు వచ్చింది.  12 వ శతాబ్దిలో చేపల పట్టే వారి పల్లెగా ఇది వెలసింది. 17 వ శతాబ్దిలో ఒక ముఖ్యమైన రేవుపట్టణంగా, వాణిజ్య కేంద్రంగా విలసిల్లింది. 19, 20 శతాబ్దాల్లో నగరం బాగా విస్తరించింది. 

ఆమ్‌స్టర్‌డ్యామ్ నెదర్లాండ్స్‌కు వాణిజ్య రాజధని. సాంస్కృతిక రాజధాని కూడా. ఫిలిప్స్, అక్జోనోబెల్, టోంటోం, ఐఎన్‌జి వంటి అనేక సంస్థల కేంద్ర కార్యాలయాలు ఇక్కడే ఉన్నాయి. ఉబర్, నెట్‌ఫ్లిక్స్, టెస్లా వంటి విదేశీ సంస్థల ఐరోపా కార్యాలయాలు ఇక్కడ ఉన్నాయి. 2012 లో, ఐరోపా లోని అత్యంత జీవనానుకూలమైన నగరాల్లో రెండవదిగా ఆమ్‌స్టర్‌డ్యామ్ ఎంపికైంది.  జీవన నాణ్యతలో ప్రపంచంలో 12 వ అత్యుత్తమ నగరంగా మెర్సర్ ఎంపిక చేసింది. అత్యుత్తమ సాంకేతిక కేంద్రాల్లో ప్రపంచంలో 4 వ స్థానంలోను, ఐరోపాలో రెండవ స్థానం లోనూ నిలిచింది.  ఆమ్‌స్టర్‌డ్యామ్ ఐరోపాలో ఐదవ అతి పెద్ద రేవుపట్టణం. ఆమ్‌స్టర్‌డ్యామ్ లోని షిఫోల్ విమానాశ్రయం ప్రయాణీకుల రద్దీలో ఐరోపా లోకెల్లా మూడవ స్థానంలో ఉంది. ఆమ్‌స్టర్‌డ్యామ్ పౌరుల్లో ప్రముఖులు రెంబ్రాంట్, వాన్ గాఫ్. 

## భౌగోళికం
ఆమ్‌స్టర్‌డ్యామ్ నెదర్లాండ్స్ పశ్చిమ భాగంలో నార్త్ హాలండ్ ప్రావిన్సులో ఉంది.అంస్టెల్ నది నగరం మధ్య వరకూ ప్రవహించి ఆగిపోతుంది. అక్కడి నుండి అనేక కాలువలుగా చీలి పోతుంది. ఆమ్‌స్టర్‌డ్యామ్ సముద్ర మట్టానికి 2 మీటర్ల దిగువన ఉంటుంది. నగర విస్తీర్ణం 219.4 చ.కి.మీ. ఇందులో పార్కులు, ప్రకృతి వనాలు 12% భాగాన్ని ఆక్రమిస్తాయి..

## మూలాలు

## వెలుపలి లంకెలు
వర్గం:రాజధానులు
వర్గం:నెదర్లాండ్స్
బి.వి.ఎస్.రామారావు

**బి.వి.ఎస్.రామారావు** ప్రముఖ కథారచయిత. గోదావరి కథల ద్వారా ప్రసిద్ధుడయ్యాడు.
## విశేషాలు
భావరాజు వెంకట సీతారామారావు రాజమండ్రిలో 1932లో జన్మించాడు.  భావరాజు సత్యనారాయణ, సత్యవతి గారలు ఇతని తల్లిదండ్రులు. ప్రముఖ రచయిత బి.వి.రమణారావు, ప్రముఖ ఇంద్రజాలికుడు బి.వి.పట్టాభిరామ్, ప్రముఖ కార్టూనిస్ట్ సత్యమూర్తి ఇతని సోదరులు. ఇతడు మెకానికల్, సివిల్ విభాగాలలో ఇంజనీరింగ్ పూర్తిచేశాడు. మద్రాసులోని కేసరి స్కూలులో చదువుకునే సమయంలో ఇతనికి ముళ్ళపూడి వెంకటరమణ, బాపులతో స్నేహం ఏర్పడి అది చివరిదాకా కొనసాగింది.

## ఉద్యోగం
ఇంజనీరింగ్ పూర్తి అయ్యాక ఇతడు ఆంధ్రప్రదేశ్ ప్రభుత్వంలో నీటిపారుదల శాఖలో ఇంజనీరుగా ఉద్యోగంలోనికి చేరాడు. గోదావరి ప్రాజెక్టులో 15 సంవత్సరాలు జూనియర్ ఇంజనీర్, అసిస్టెంట్ ఇంజనీర్, ఎక్జిక్యూటివ్ ఇంజనీర్ తదితర హోదాలలో పనిచేశాడు. ఆ సమయంలో ఆనకట్టల రిపేర్లు, కొత్త ఆనకట్టల నిర్మాణం, బ్యారేజీ నిర్మాణం, హైడ్రాలిక్ గేట్ల నిర్మాణం వంటి పనులలో భాగస్వామ్యం వహించాడు. అనేక వర్క్‌షాపులను నిర్వహించాడు. తర్వాత హైదరాబాదుకు బదిలీ అయ్యి 4 సంవత్సరాలు పనిచేసి పదవీవిరమణ చేశాడు. పిమ్మట ఒక ప్రయివేటు సంస్థలో పాతిక సంవత్సరాలకు పైగా పనిచేసి ప్రస్తుతం విశ్రాంతి తీసుకుంటున్నాడు.

## కుటుంబం
ఇతనికి భార్య అన్నపూర్ణ, ఇద్దరు కుమార్తెలు సత్యకళ, విజయ ఉన్నారు. కుమార్తెలు ఇరువురూ వివాహం చేసుకుని హైదరాబాదులోనే స్థిరపడ్డారు.

## రచనలు
ఇతడు తన బాల్య స్నేహితుడు ముళ్లపూడి వెంకటరమణ, ఆంధ్రజ్యోతి సంపాదకుడు పురాణం సుబ్రహ్మణ్యశర్మల ప్రోద్బలంతో కథలు వ్రాయడం మొదలుపెట్టాడు. సంఖ్యాపరంగా తక్కువ కథలు వ్రాసినా అవి అన్నీ పాఠకుల మన్ననలను చూరగొన్నాయి. గోదావరీనది పరిసర ప్రాంతాలలో పనిచేసినప్పుడు అక్కడి మనుషులు, మనస్తత్వాలను గమనించి "గోదావరి కథలు" వ్రాశాడు. ఈ కథలలోని ఒక కథ ఆధారంగా మంచు లక్ష్మి **[[గుండెల్లో గోదారి]]** అనే సినిమాను నిర్మించింది.

ఇతడు రచించిన పాక్షిక కథల జాబితా:
# అది వాడు చేప
# అద్దరి ఇద్దరి
# ఆఫీసులో ఆవకాయ గొంతులో వెలక్కాయ
# ఇదం బ్రహ్మం
# ఎసరు అత్తెసరు
# గంగి
# గుండెల్లో గోదారి
# తిప్పలు
# త్రిలోక సుందరి
# పునాది
# పుష్కరాల రేవులో పుల్లట్లు
# బైరాగి
# రాగిడబ్బు

## సినిమాలు
ఇతడు బాపు రమణ తీసిన సినిమాలలో సాక్షి, బుద్ధిమంతుడు, అందాల రాముడు,బంగారు పిచిక మొదలైన 19 సినిమాలకు అనధికార కళాదర్శకుడిగా పనిచేశాడు. 9 సినిమాలలో కథారచనలో భాగస్వామ్యం వహించాడు.

## అవార్డులు, పురస్కారాలు
* ఇతడు ఉద్యోగరీత్యా 1958, 1961, 1970, 1982, 1987 సంవత్సరాలలో ఆంధ్రప్రదేశ్ ప్రభుత్వంచే అవార్డులు అందుకున్నాడు.
* 2014లో బుద్ధవరపు చారిటబుల్ ట్రస్ట్ వారి సర్ ఆర్థర్ కాటన్ స్మారక గోదావరి పురస్కారాన్ని స్వీకరించాడు.

## మూలాలు

వర్గం:1932 జననాలు
వర్గం:తెలుగు కథా రచయితలు
వర్గం:తూర్పు గోదావరి జిల్లా రచయితలు
బంజరగూడెం

**బంజరగూడెం** పశ్చిమ గోదావరి జిల్లా, కుక్కునూరు మండలానికి చెందిన గ్రామం.

వర్గం:కుక్కునూరు మండలం లోని రెవెన్యూయేతర గ్రామాలు
కొయ్యగూడెం

**కొయ్యగూడెం** పశ్చిమ గోదావరి జిల్లా, కుక్కునూరు మండలానికి చెందిన గ్రామం

వర్గం:కుక్కునూరు మండలం లోని రెవెన్యూయేతర గ్రామాలు
నాన్న నేను నా బాయ్‌ఫ్రెండ్స్

**నాన్న నేను నా బాయ్‌ఫ్రెండ్స్** 2016 తెలుగు సినిమా.
## కథ
అనగనగా ఓ తండ్రి (రావు రమేష్‌). లేక లేక పుట్టిన తన కూతుర్ని (హెబ్బా పటేల్‌) అల్లారు ముద్దుగా పెంచుకుంటాడు. కూతురు ఎడ్డెం అంటే తండ్రి కూడా ఎడ్డెం అంటాడు. ఇక వాళ్లిద్దరి మధ్య గొడవలు ఎందుకొస్తాయి? ఆ కూతురికి ఓ మంచి సంబంధం చూసి పెళ్ళి చేద్దామనుకొంటాడు. కానీ.. 'నేనో అబ్బాయిని ప్రేమించా. తననే చేసుకొంటా ' అంటుంది. కానీ అది అబద్ధం.

కూతురు ఇష్టమే తండ్రి ఇష్టం కాబట్టి.. 'ఆ అబ్బాయినే చేసుకో ' అంటాడు. కానీ ఆర్నెల్లు గడువు ఇస్తాడు. గడువు లోపు ప్రేమించినోడ్ని పెళ్ళి చేసుకోవాలి.. లేదంటే తాను చూపించినోడిని కాదనకూడదన్నది షరతు. ప్రేమించానన్న అబద్ధాన్ని నిజం చేయడానికి తనకు కావాల్సిన అబ్బాయిల్ని అన్వేషిస్తుంది. చివరికి ముగ్గుర్ని (నోయెల్‌.. పార్వతీశం.. అశ్విన్‌) చూసుకొని.. వాళ్లలో ఒకరిని పెళ్ళి చేసుకొందామనుకొంటుంది. కానీ ఆ ముగ్గురూ నిజంగానే ప్రేమలో పడిపోతారు. వాళ్ల ప్రేమలో ఉన్న నిజాయతీని కాదనలేక ముగ్గురికీ ఐ లవ్‌ యూ చెబుతుంది. మరీ ముగ్గురిలో ఎవరిని పెళ్ళి చేసుకొంది? అనేది మిగిలిన కథ.

## తారాగణం
*పద్మావతి "పద్దు"గా హెబ్బా పటేల్
*పద్మావతి తండ్రి రాఘవ రావుగా రావు రమేష్
*పద్దు స్నేహితురాలు మ్యగిగా తేజస్వి మదివాడ
*నమొగా పార్వతీశం 
*నానిగా అశ్విన్ బాబు
*కృష్ణ భగవాన్
*ధన్‌రాజ్

## సాంకేతికవర్గం
బెక్కెం వేణుగోపాల్

## పాటల జాబితా
బాయ్ ప్రెండ్ కావాలి , రచన: భాస్కర భట్ల రవికుమార్ ,గానం. లీప్సిక, దివ్య దివాకర్

ఓక పారు ముగ్గురు దేవదాసులు , రచన: వరికుప్పల యాదగిరి , గానం.మాలతి

మౌనమా ఓ  మౌనమా , రచన: చంద్రబోస్, గానం. ప్రకాష్ పరిఘోష్ 

## మూలాలు

## బయటి లంకెలు
*

వర్గం:2016 తెలుగు సినిమాలు
వర్గం:తేజస్వి మదివాడ నటించిన సినిమాలు
తవ్వా ఓబుల్ రెడ్డి

**తవ్వా ఓబుల్ రెడ్డి ** కడప జిల్లాకు చెందిన రచయిత, పాత్రికేయుడు. వీరి కథలు ప్రముఖ దినపత్రికలలో ప్రచురితమయ్యాయి. వీరు ప్రభుత్వ ఉపాధ్యాయ వృత్తిలో ఉన్నారు. ఇరవై కిపైగా కథలు, యాభై కవితలు, వందలాది వ్యాసాలను రచించారు. వీరు రచించిన గండికోట పుస్తకానికి ఆంధ్ర ప్రదేశ్ రాష్ట్ర ప్రభుత్వ ఉత్తమ రచయిత పురస్కారం లభించింది. ఓబుల్ రెడ్డి రచనలు ప్రధానంగా రాయలసీమ యాసలో సాగుతాయి. ఎక్కువగా రైతు సంబంధిత కథలు రాస్తుంటారు.

## నేపథ్యము
ఓబుల్ రెడ్డి కడప జిల్లా ఖాజీపేట మండలం బక్కాయపల్లె గ్రామంలో జన్మించారు. తల్లిపేరు గంగమ్మ, తండ్రి పేరు ఓబుల్ రెడ్డి. వీరు తెలుగు భాషోద్యమ కారుడిగా, చరిత్ర పరిశోధకుడిగా వ్యవహరిస్తున్నారు. పత్రికలలో అనేక సామాజిక అంశాలపై వ్యాసాలు రాస్తూ ఉంటారు. గతంలో ఈనాడు, ఆంధ్రప్రభ, ఆంధ్రజ్యోతి, వార్త దినపత్రికలలో సబ్ ఎడిటర్, పాత్రికేయుడిగా పనిచేసారు.

## రచనలు
* కడుపాత్రం మరో పద్దెనిమిది కథలు (కథాసంపుటి)
* గండికోట చరిత్ర

## మూలాలు

## బయటి లంకెలు
*ఆర్కైవ్ లో తవ్వా ఓబుల్ రెడ్డి రాసిన వ్యాసాల పుస్తకం

వర్గం:వైఎస్ఆర్ కడప జిల్లా రచయితలు
వర్గం:తెలుగు కథా రచయితలు
మల్లవరపు జాన్ కవి స్మారక పరిశోధక పురస్కారం

thumb|మల్లవరపు జాను కవి
## మల్లవరపు జాన్ కవి స్మారక పరిశోధన పురస్కారం
మల్లవరపు జాన్ ప్రసిద్ధకవి. ఆయన కుమారుడు మల్లవరపు రాజేశ్వరరావు తన తండ్రిపేరుతో తెలుగు సాహిత్యంలో విశేషమైన సేవచేసిన వారికి ప్రతియేడాది ఒక పురస్కారాన్ని ఇవ్వాలని నిర్ణయించారు. ఈ పురస్కార కమిటీకి మల్లవరపు సుధాకరరావు, మల్లవరపు ప్రభాకరరావులు ట్రస్టీలుగా ఉన్నారు. వీరిద్దరూ ప్రవృత్తి రీత్యాకవులు, వృత్తి రీత్యా కమర్షియల్ టాక్స్ ఆఫీసర్స్ గా పనిచేస్తున్నారు. ఈ పురస్కారాన్ని 2016 నుండి ప్రారంభించారు. తొలిపురస్కారాన్ని ప్రముఖకవి, పరిశోధకుడు, అధ్యాపకుడు దార్ల వెంకటేశ్వరరావుకి అందించారు. పురస్కారానికి గాను 5116 రూపాయలు, ప్రశంసాపత్రం, దుశ్శాలువాలతో ఘనంగా సన్మానం చేస్తారు. 2016లో ఈ పురస్కార ప్రదానోత్సవం విజయవాడలో ఆంధ్రప్రదేశ్ బహుజన రచయితల సంఘం ఆధ్వర్యంలో జరిగింది. డా.దార్ల వెంకటేశ్వరరావుగారికి విజయవాడలో ఎం.బి.భవన్ లో జరిగిన ఆంధ్రప్రదేశ్ రాష్ట్ర బహుజన రచయితల వేదిక ప్రథమ మహాసభల్లో ది 2016 ఏప్రిల్ 10న మల్లవరపు జాన్ స్మారక సాహిత్య పరిశోధన పురస్కారాన్ని (2016) ప్రదానం చేశారు.

## మూలాలు

వర్గం:పురస్కారాలు
తెలుగు విశ్వవిద్యాలయము - కీర్తి పురస్కారాలు

పొట్టి శ్రీరాములు తెలుగు విశ్వవిద్యాలయం వారు తెలుగు భాష, సాహిత్యం, కళలు, సంస్కృతి, హేతువాదం, మహిళాభ్యుదయం, అవధానం, ఇంద్రజాలం, సంఘసేవ తదితర రంగాల్లో విశిష్ట సేవలందించిన వారికి కీర్తి పురస్కారాలు అందజేస్తారు.

పొట్టి శ్రీరాములు తెలుగు విశ్వవిద్యాలయం వారు వివిధ రంగాల్లో విశేషమైన కృషి చేసిన వారికి కొన్ని పురస్కారాలిచ్చి, వారి ప్రతిభను గుర్తిస్తుంది. దీనిలో భాగమే కీర్తి పురస్కారం. దీన్ని ఇంతకు ముందు వివిధ వ్యక్తులు తమ తమ పేర్లతో పురస్కారాలను ప్రకటించమని, వారి పేర్లతో ‘స్మారక పురస్కారం’ గా ఇచ్చేవారు. దాన్ని తర్వాత కాలంలో పొట్టి శ్రీరాములు తెలుగు విశ్వవిద్యాలయం వారు ఆ యా వ్యక్తలు పేర్లతోనే పురస్కారాన్ని ఇస్తూ, వాటికి కీర్తి పురస్కారంగా నామకరణం చేశారు.

## పురస్కారాలు
# తెలుగు విశ్వవిద్యాలయము - కీర్తి పురస్కారాలు (2012): 2012 సంవత్సర కీర్తి పురస్కారానికి 32 మంది ఎంపికయ్యారు. వీరికి 2013, నవంబరు 28న పురస్కారం అందజేయబడింది.
# తెలుగు విశ్వవిద్యాలయము - కీర్తి పురస్కారాలు (2013): : 2013 సంవత్సర కీర్తి పురస్కారానికి 35 మంది ఎంపికయ్యారు.
# తెలుగు విశ్వవిద్యాలయము - కీర్తి పురస్కారాలు (2014): 2014 సంవత్సర కీర్తి పురస్కారానికి 36 మంది ప్రముఖులు ఎంపికయ్యారు. వీరికి 2016, మే 12న పురస్కారం అందజేయబడింది.
# తెలుగు విశ్వవిద్యాలయము - కీర్తి పురస్కారాలు (2015): 2015 సంవత్సర కీర్తి పురస్కారానికి 39 మంది ప్రముఖులు ఎంపికయ్యారు.
# తెలుగు విశ్వవిద్యాలయము - కీర్తి పురస్కారాలు (2017): 2017 సంవత్సరంలో 43మంది ప్రముఖులకు కీర్తి పురస్కారం అందించబడింది. తెలుగు విశ్వవిద్యాలయం లలిత కళారంగంలోని వివిధ ప్రక్రియల్లో నిష్ణాతులైన 20 మంది ప్రముఖులకు ఈ సందర్భంగా కీర్తి పురస్కారాలను ప్రదానం చేసింది.
# తెలుగు విశ్వవిద్యాలయము - కీర్తి పురస్కారాలు (2018): 2018 సంవత్సరంలో 44మంది ప్రముఖులకు కీర్తి పురస్కారం అందించబడింది.
# తెలుగు విశ్వవిద్యాలయము - కీర్తి పురస్కారాలు (2019): 2019 సంవత్సర కీర్తి పురస్కారానికి 44 మంది ఎంపికయ్యారు. వీరికి 2022, సెప్టెంబరు 15న పురస్కారం అందజేయబడింది.
# తెలుగు విశ్వవిద్యాలయము - కీర్తి పురస్కారాలు (2020): 2020 సంవత్సర కీర్తి పురస్కారానికి 44 మంది ఎంపికయ్యారు.
# తెలుగు విశ్వవిద్యాలయము - కీర్తి పురస్కారాలు (2021): 2021 సంవత్సర కీర్తి పురస్కారానికి 45 మంది ఎంపికయ్యారు.
# తెలుగు విశ్వవిద్యాలయము - కీర్తి పురస్కారాలు (2022): 2022 సంవత్సర కీర్తి పురస్కారానికి 46 మంది ఎంపికయ్యారు.

## మూలాలు

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
కరిబ ఆనకట్ట

**కరిబ ఆనకట్ట** (**Kariba Dam** - **కరిబ డ్యామ్**) అనేది జాంబియా, జింబాబ్వే మధ్య జంబేజీ నది పరీవాహక ప్రాంతంలోని కరిబ గార్జ్‌లో ఉన్న ఒక డబుల్ వక్రత కాంక్రీటు వంపు ఆనకట్ట. ఈ డ్యాం 128 మీటర్ల (420 అడుగులు) ఎత్తుతో, 579 మీటర్ల (1,900 అడుగులు) పొడవు ఉంటుంది. ఈ డ్యామ్‌ వలన కరిబ సరస్సు ఏర్పడినది, ఇది 280 కిలోమీటర్లు (170 మైళ్ళు) విస్తరించి ఉంది, 185 ఘనపు కిలోమీటర్ల నీటిని కలిగియుంటుంది.

## మూలాలు

వర్గం:ఆనకట్టలు
తాడిపర్తి సుశీలారాణి

**తాడిపర్తి సుశీలారాణి** ప్రముఖ రంగస్థల నటి, హరికథ కళాకారిణి.

## జననం - విద్యాభ్యాసం
సుశీలారాణి 1938, డిసెంబర్ 18న గుంటూరు జిల్లాలో జన్మించారు. శ్రీమతి కొల్లా తాయారమ్మ పాఠశాలలో విద్యాభ్యాసం చేశారు.

## రంగస్థల ప్రస్థానం
స్కూల్ వార్షికోత్సవంలో ప్రదర్శించిన ధ్రువ విజయం నాటకంలో నటించారు. ప్రముఖ రంగస్థల నటి మార్టూరు సుబ్బులు ప్రోత్సాహంతో నాటకరంగంలోకి ప్రవేశించారు.
కన్నెగంటి నాసరయ్య, వాలి సుబ్బారావు (రాణిరుద్రమ) వంటి ప్రముఖ దర్శకుల నాటకాలలో నటించారు. అయితే ఎక్కువకాలం నాటకరంగంలో ఉండలేకపోయారు. ఉప్పలపాటి లక్ష్మీనారాయణ వద్ద శాస్త్రీయ సంగీతాన్ని నేర్చుకున్నారు.

## హరికథా ప్రస్థానం
10 సంవత్సరాల వయసునుండే గుప్తా వద్ద హరికథలో శిక్షణ పొందారు. ఎన్నో వందల హరికథా ప్రదర్శనలు ఇచ్చారు. బూర్గుల రామకృష్ణారావు, జమ్మలమడుగు మాధవరాయశర్మ, పాతూరి మధుసూదనశాస్త్రి, జాషువా మొదలైనవారు సుశీలారాణి హరికథలను మెచ్చుకున్నారు.

### గానం చేసిన కథలు
# సుభద్రా పరిణయం
# విజయ ముద్రిక
# శ్రీ కృష్ణరాయభారం
# చంద్రహాస
# మార్కండేయ చరిత్ర
# మహాభారతం సంపూర్ణం
# గాంధీజీ
# సుభాష్ చంద్రబోస్

### సన్మానాలు - బిరుదులు
**సన్మానాలు**
# 1954లో మద్రాస్ వి.పి. హాలులో బంగారు పతకం
# 1956లో జెమ్ షడ్ పూర్ లో ఆంధ్రసంఘంచే కనకాభిషేకం, సువర్ణ ఘంటాకంకణం
# 1965లో తాడేపల్లిగూడెంలో పసల సూర్యచంద్రరావు, పెద్దంట సూర్యనారాయణ దీక్షిత్ లచే ఉత్తమ కథకురాలుగా సన్మానం
# 1996లో వీరగంధం కళాకేంద్ర హరికథా వాగ్గేయకారుల ఉత్సవాలలో సన్మానం

**బిరుదులు**
# మధుర మంజులవాణి
# హరి కథాగాన సరస్వతి
# కళాప్రవీణ 1 (983లో ఆంధ్రప్రదేశ్ సంగీత అకాడమీ)

## మూలాలు
* తాడిపర్తి సుశీలారాణి, నూరేళ్ల తెనాలి రంగస్థలి, నేతి పరమేశ్వశర్మ, పుట. 336.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటీమణులు
వర్గం:1938 జననాలు
వర్గం:హరికథా కళాకారులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటీమణులు
సుభద్ర కుమారి చౌహాన్

**సుభద్ర కుమారి చౌహాన్**&nbsp;(16 ఆగస్టు 1904 – 1948 ఫిబ్రవరి 15) ప్రముఖ హిందీ కవయిత్రి. తొమ్మిది రకాలైన రాస్ పద్ధతుల్లో ప్రధానంగా వీర్ రాస్ లో రచనలు చేశారు ఆమె.

## తొలినాళ్ళ జీవితం
ఉత్తర ప్రదేశ్లోని&nbsp;అలహాబాద్&nbsp;జిల్లాలో&nbsp;ఉన్న&nbsp;నిహల్&nbsp;పూర్ గ్రామంలో &nbsp;జన్మించారు&nbsp;సుభద్ర.&nbsp;అలహాబాద్&nbsp;లోని&nbsp;క్రాస్త్&nbsp;వెయిట్&nbsp;గర్ల్స్&nbsp;పాఠశాలలో &nbsp;ప్రాథమిక&nbsp;విద్య&nbsp;పూర్తి&nbsp;చేసిన&nbsp;ఆమె, 1919లో&nbsp;మిడిల్&nbsp;స్కూల్&nbsp;పరీక్ష&nbsp;పూర్తి &nbsp;చేశారు.&nbsp;అదే&nbsp;ఏడాది&nbsp;ఖండ్వా&nbsp;కు&nbsp;చెందిన&nbsp;ఠాకూర్&nbsp;లక్ష్మణ్&nbsp;సింగ్&nbsp;చౌహాన్&nbsp;ను&nbsp;వివాహం&nbsp;చేసుకున్నారు&nbsp;సుభద్ర.&nbsp;పెళ్ళి&nbsp;అయిన&nbsp;తరువాత&nbsp;జబల్ &nbsp;పూర్ కు&nbsp;మారిపోయారు&nbsp;ఆమె.

## కుటుంబం
ఆమెకు ఐదుగురు పిల్లలు. సుధ చౌహాన్, అజయ్ చౌహాన్, అశోక్ చౌహాన్, మమత చౌహాన్. మమత తప్ప మిగిలిన వారందరూ చనిపోయారు. మమత ప్రస్తుతం&nbsp;న్యూయార్క్లో&nbsp;ఉంటున్నారు.&nbsp;అజయ్, &nbsp;అశోక్ ల భార్యలు&nbsp;మధ్యప్రదేశ్లోని&nbsp;జబల్&nbsp;పూర్లో&nbsp;ఉంటున్నారు. రైట్ టౌన్ లో సుభద్ర, ఆమె భర్త ఉన్న ఇంటిలోనే అశోక్ కుమారుడు నివాసం ఉంటున్నారు. ఆ వీధికి సుభద్ర కుమారి చౌహాన్ వార్డు అని పేరు మార్చడం విశేషం.

## కెరీర్
1921లో సహాయ నిరాకరణ ఉద్యమంలో చేరారు సుభద్ర. నాగపూర్&nbsp;నుంచి&nbsp;అరెస్టు&nbsp;అయిన&nbsp;మొట్టమొదటి&nbsp;మహిళా&nbsp;సత్యాగ్రహి &nbsp;సుభద్ర కావడం విశేషం.&nbsp;1923, 1942 సంవత్సరాల్లో రెండు సార్లు అరెస్ట్ అయ్యారు సుభద్ర.

## మూలాలు

వర్గం:1904 జననాలు
వర్గం:1948 మరణాలు
వర్గం:హిందీ కవులు
వర్గం:ఉత్తర ప్రదేశ్ మహిళా స్వాతంత్ర్య సమర యోధులు
వర్గం:ఉత్తర ప్రదేశ్ కవయిత్రులు
లెనా నది

**లెనా నది** (**Lena River** - **లెనా రివర్**) అనేది ఆర్కిటిక్ మహాసముద్రంలోకి ప్రవహించే మూడు గొప్ప సైబీరియన్ నదులలో అత్యంతతూర్పున ఉన్న నది (ఇతర రెండు నదులు ఓబ్ నది, యెనిసెయి నది). ఇది ప్రపంచంలో 11వ అతిపొడవైన నది, 9వ అతిపెద్ద పరీవాహక ప్రాంతం. ఇది ఆసియా దేశాలలో 3వ అతిపెద్ద నది. దీని పరీవాహక ప్రాంతం రష్యన్ ప్రాదేశిక సరిహద్దులలోని మొత్తం నదులలో అతిపెద్దది.

## మూలాలు

వర్గం:నదులు
చిన్నారి (సినిమా)

thumb|కన్నడ సినిమా '''మమ్మీ''' పోస్టరు
**చిన్నారి ** 2016లో విడుదలైన ఒక డబ్బింగ్ తెలుగు చిత్రము. ఇది భయానక నేపథ్యం కలది. ఈ చిత్రం కన్నడ సినిమా **మమ్మీ ** కి తెలుగు అనువాదము. 
## కథ
ప్రేమించి పెళ్ళి చేసుకున్న ప్రియ‌ (ప్రియాంక ఉపేంద్ర‌), ఓ ప్రమాదంలో త‌న భ‌ర్త‌ను కోల్పోతుంది. ప్రియ భ‌ర్త‌కు గోవాలో ఓ విల్లా ఉంటుంది. ప్రియ భ‌ర్త చనిపోక ముందు ప్రియ‌తో క‌లిసి ఆ భ‌వంతిలో నివ‌సించాల‌నుకుంటాడు. అయితే ప్ర‌మాద‌వ‌శాతు భ‌ర్త చ‌నిపోయిన త‌ర్వాత‌ త‌న భ‌ర్త‌కు ఇష్టమైన ఓ భ‌వంతిలో ఉండ‌టానికి త‌న కూతురు క్రియ‌ (యువిన పార్థ‌వి)తో క‌లిసి భ‌వంతిలోకి వెళుతుంది. క్రియ‌కు బొమ్మలంటే పిచ్చి. విల్లాలోని సామానులు నిల్వ చేసే గదిలో ఓ బొమ్మ‌ను క్రియ ఇష్ట‌ప‌డుతుంది. బొమ్మ ఇంట్లోకి రావ‌డంతో పాప ప్ర‌వ‌ర్త‌న‌లో మార్పు వ‌స్తుంది. ఎవ‌రితోనో మాట్లాడుతూంటుంది. కూతురు ప్ర‌వ‌ర్త‌న‌కు భ‌య‌ప‌డ్డ ప్రియ మానసిక వైద్యుడు జేమ్స్‌ (శ్రీధ‌ర్‌)ను ఇంటికి పిలిపిస్తుంది. విల్లాకు వ‌చ్చిన జేమ్స్‌ను ఎవ‌రో చంపేస్తారు. దాంతో ప్రియ భ‌యం ఎక్కువ‌వుతుంది. ప్రియ‌కు స‌హాయం చేయ‌డానికి చ‌ర్చి ఫాదర్ మోజిస్ (మ‌ధుసూద‌న్‌) విల్లాకు వ‌స్తాడు. మోజిస్‌కు విల్లా గురించి ఎలాంటి నిజాలు తెలుస్తాయి. అస‌లు ప్రియ భ‌యానికి కార‌ణం ఎవ‌రు? క‌్రియ ఎవ‌రితో మాట్లాడుతూంటుంది? అనే విష‌యాలు మిగిలిన కథలో భాగం.

## తారాగణం
*ప్రియాంక ఉపేంద్ర
*యువిన పార్థవి
*ఐశ్వర్య శిండోగి
*మధుసూదన్‌రావ్
*శ్రీధర్
*వత్సల

## సాంకేతికవర్గం
*నిర్మాణ సంస్థలుః కె.ఆర్‌.కె. ప్రొడ‌క్ష‌న్స్, ల‌క్ష్మీ వెంక‌టేశ్వ‌ర మూవీస్
*సంగీతంః బి. అజనీష్ లోక్‌నాథ్
*చాయాగ్ర‌హ‌ణంః హెచ్‌.సి.వేణు
*నిర్మాతః మ‌హేశ్వ‌ర్ రెడ్డి
*ద‌ర్శ‌కత్వంః లోకేష్‌

## మూలాలు

## బయటి లంకెలు
*
* చిన్నారి (సినిమా) టీజర్ యూటూబ్

వర్గం:2016 తెలుగు సినిమాలు
వర్గం:తెలుగు డబ్బింగ్ సినిమాలు
మీలో ఎవరు కోటీశ్వరుడు (సినిమా)

**మీలో ఎవరు కోటీశ్వరుడు ** 2016 లో విడుదలైన తెలుగు హాస్య సినిమా.
## కథ
రైతు (చ‌ల‌ప‌తిరావు) కొడుకు ప్ర‌శాంత్ (న‌వీన్ చంద్ర‌). వ్యాపారవేత్త ఏబీఆర్ (మురళీ శర్మ) కుమార్తె ప్రియ (శ్రుతిసోది). అనుకోని ప‌రిస్థితుల్లో ప్రియ‌, ప్ర‌శాంత్ క‌లుసుకుంటారు. ప్ర‌శాంత్ వ్యక్తిత్వం మీద ప్రియ‌కు గురి కుదురుతుంది. త‌ప్పు చేసే అవ‌కాశం ఉన్నా చేయ‌లేదంటే ఆ కుర్రాడు మంచి వాడ‌ని అనుకొంటుంది. అత‌న్ని ప్రేమించ‌డం మొద‌లుపెడుతుంది. అంత‌స్తుల తేడాను అర్థం చేసుకున్న ప్ర‌శాంత్ ఆమెకు దూరంగా ఉండాల‌నుకుంటాడు. అయితే ఆమె అభ్య‌ర్ధ‌న మేర‌కు త‌మ ప‌ల్లెటూరికి తీసుకెళ్తాడు. కోటీశ్వ‌రుల కూతురు త‌మ ఇంట్లో అంద‌రితో క‌లివిడిగా ఉండ‌టం చూసి మ‌న‌సుప‌డ‌తాడు. వీరి ప్రేమ‌ను ఏబీఆర్ అంగీక‌రించ‌డు. అప్పుడు ప్ర‌శాంత్ ఓ చిక్కుముడి వేస్తాడు. దానికి స‌మాధానం వెతుక్కునే ప్ర‌య‌త్నంలోనే థ‌ర్టీఇయ‌ర్స్ పృథ్విని పెట్టి 'త‌మ‌ల‌పాకూ అనే సినిమాను చేస్తాడు ఏబీఆర్‌. ఆ సినిమాలో మ‌హేశ్ (బలిరెడ్డి పృథ్వీరాజ్), స‌మంత (సలోని) అనే పాత్ర‌లు అంద‌రికీ న‌చ్చుతాయి. ఆ సినిమాను తీసిన నిర్మాత తాతారావు(పోసాని కృష్ణ మురళి)కు, ద‌ర్శ‌కుడు రోల్డ్ గోల్డ్ ర‌మేశ్ (రఘు బాబు)కు మంచి పేరు వ‌స్తుంది. ఇంత త‌తంగం త‌ర్వాత ఏబీఆర్ త‌న కూతురు ప్రేమ విష‌యంలో ఓ నిర్ణ‌యం తీసుకుంటాడు. అదేమిటన్న‌ది మిగిలిన కథ.

## తారాగణం

*బలిరెడ్డి పృథ్వీరాజ్
*నవీన్‌చంద్ర
*సలోని
*శృతి సోధీ
*జయప్రకాశ్ రెడ్డి
*పోసాని కృష్ణమురళి
*మురళీ శర్మ
*రఘు బాబు
*ప్రభాస్ శ్రీను
*చలపతిరావు
*ధన్‌రాజ్
*పిల్లా ప్రసాద్‌
*గిరి
*సన
*విద్యుల్లేఖా రామన్‌
*మీనా
*నేహాంత్‌

## సాంకేతికవర్గం

*నిర్మాణ సంస్థ: శ్రీ స‌త్య‌సాయి ఆర్ట్స్‌
*సమర్పణ: శ్రీమతి లక్ష్మీ రాధామోహన్‌
*సంగీతం: శ్రీవసంత్‌
*ఛాయాగ్రహణం: బాల్‌రెడ్డి పి
*కథ, మాటలు: నాగేంద్రకుమార్‌ వేపూరి
*కథా విస్తరణ: విక్రమ్‌రాజ్‌
*సంభాషణల విస్తరణ: క్రాంతిరెడ్డి సకినాల
*పాటలు: రామజోగయ్యశాస్త్రి, భాస్కరభట్ల
*ఎడిటింగ్‌: గౌతమ్‌రాజు
*కళ: కిరణ్‌కుమార్‌
*నిర్మాత: కె.కె.రాధామోహన్‌
*స్క్రీన్‌ప్లే, దర్శకత్వం: ఇ.సత్తిబాబు

## మూలాలు

## బయటి లంకెలు
*
వర్గం:2016 తెలుగు సినిమాలు
కె.ఎం.పాలెం

**కె.ఎం.పాలెం** బాపట్ల జిల్లా, చుండూరు మండలానికి చెందిన రెవెన్యూయేతర గ్రామం

వర్గం:చుండూరు మండలం లోని రెవిన్యూయేతర గ్రామాలు
దోషి (2008 సినిమా)

**దోషి** 2008లో విడుదలైన హాస్య, శృంగార ప్రధానమైన తెలుగు సినిమా. సింగం సుధాకర్ రెడ్డి దర్శకత్వంలో వచ్చిన ఈ చిత్రం లో, అలి, బాబు మోహన్, సునీల్ శెట్టి ముఖ్య పాత్రలు పోషించారు. ఈ చిత్రానికి సంగీతం అర్జున్ సమకూర్చారు. 
## తారాగణం

* అలి 
* సుమన్ శెట్టి
* బాబు మోహన్ 
* సుధాకర్ 
* ఫ్రాచి అధికారి 
* కొండవలస లక్ష్మణరావు 
* జూనియర్ రేలంగి 
* లోకేష్ బాబు 
* విశ్వనాథ హరి 
* దుర్గారెడ్డి .
## సాంకేతిక వర్గం

* చిత్రానువాదం, దర్శకత్వం: సింగం సుధాకరరెడ్డి 
* సంగీతం:అర్జున్ 
* రచన: ఐశాక్ సుకుమార్ 
* నేపథ్య గానం: శ్రీకాంత్, పల్లవి, సురేష్, వేణు, సంధ్య, రాము, పల్లవి,
* నిర్మాత: సింగం సుధాకరరెడ్డి 
* సహ నిర్మాతలు: ఐశాక్ సుకుమార్, బత్తుల లక్ష్మీనారాయణ నాయి 
* నిర్మాణ సంస్థ: బి.ఎస్.విజువల్స్ 
* విడుదల:2008. 

## పాటల జాబితా

# ఏమిటీ ఎప్పుడూ లేని మొహం అబ్బ ఎక్కడో, రచన: రాణిపుల మహాదేవి, గానం.శ్రీకాంత్, పల్లవి
# రెక్కరాని కూనకు విధి వేసిన బాణం, గానం.సురేష్
# సరిగమలే పలికే ఈ సంతోషం మనదే, గానం.వేణు, సంధ్య
# చుమ్మా చుమ్మా కానీ యమ్మా యామ్మా, గానం.రాము, పల్లవి
# ఈ  మృత్యువు మనల విడదీయు ఇష్టపడదు ఇది సత్యం, గానం.వేణు, సంధ్య .

## మూలాలు
ఫరా ఖాన్

**ఫరా ఖాన్** (జ.1965 జనవరి 9) భారతీయ సినిమా దర్శకురాలు,  నిర్మాత, నటి, నృత్యదర్శకురాలు. ఆమె ఎన్నో బాలీవుడ్ సినిమాల్లో నృత్య దర్శకత్వం చేసింది. ఆమె నృత్య దర్శకత్వం వహించిన చాలా పాటలు అత్యంత గుర్తింపు పొందాయి. ఆమె 80 సినిమాల్లో దాదాపు 100 పాటలకు నృత్య దర్శకత్వం చేసింది. తరువాత  ఫరా ఖాన్ దర్శకురాలిగా మారింది. అలాగే ఆమె అంతర్జాతీయ  సినిమాలైన మారీగోల్డ్: ఏన్ ఎడ్వెంచర్ ఇన్ ఇండియా, మాన్సూన్ వెడ్డింగ్, చైనా  సినిమా పెర్హేప్స్ లవ్  వంటి సినిమాల్లో పని చేసింది.

### సినిమా

### కొరియోగ్రఫీ

### టెలివిజన్

## ప్రశంసలు

## ఇది కూడ చూడు

## మూలాలు

వర్గం:1965 జననాలు
వర్గం:భారతీయ సినిమా దర్శకులు
వర్గం:భారతీయ సినిమా నృత్య దర్శకులు
వర్గం:నృత్యదర్శకులు